Фалькао Куманни истеъфога жўнатди, «Рома» ирода кўрсатди, «Бавария» яксон этилди. Кучли бешликда кун ўйинлари\nЕвропа футболида чоршанба оқшомида рўй берган асосий воқеалар.\nРоналд Куман. Фото Twitter\nИспания: «Реал» — бир кунлик етакчими?\n«Райо Вальекано» — «Барселона» — 1:0 (Фалькао, 30)\nМағлубиятли класико ва фанатларнинг Роналд Куман автомобилига ҳужумидан кейин кўк-анорранглилар сафар ўйинига жўнашди. Бу шанба куни бўлиб ўтадиган навбатдаги уй учрашуви олдидан мухлислар билан муносабатларни яхшилаб олиш учун имкондек кўринганди.\nЛекин «Барса»нинг шусиз ҳам кўп муаммоларини Френки де Йонгнинг жароҳат олиши янада чуқурлаштирди. Куман муаммоларни ротация орқали ечишга уринди ва ўтган турда «Реал»га гол урган Агуэро илк марта бошланғич таркибда майдонга чиқди. Аммо «Райо» таркибида яна бир юлдузли форвард сафга қайтганди ва айнан Фалькао Бускетснинг қўпол хатосидан кейин ҳисобни очди.\nКолумбия йўлбарси эски анъанасини давом эттирди ва саккиз йиллик танаффусдан кейин каталонияликларга қарши қаторасига тўртинчи ўйинда гол урди. «Барса», худди класикода бўлгани каби танаффусгача рақиб дарвозасига бирор марта аниқ зарба йўлламади. Иккинчи бўлимда зарбалар берилиши бошланди, аммо бу ҳаракатлар наф келтирмади. Ҳатто уч йил ичида илк бор «нуқта»дан адашган Депай пенальтини аниқ ижро этолмаганидан ташқари ўйин охирида Агуэро ва Гави қулай вазиятларни кўкка совурди. Каталонияликларнинг даҳшатли туши давом этади. Бу мавсумда қаторасига бешинчи уй учрашувида ғалаба қозонган «Райо» 19 йил ичида илк бор кўк-анорранглиларни мағлуб этишга эришди ва кутилмаганда чемпионатда 19 очко билан бешинчи ўринга жойлашди.\nЎйиндан кейин Куман мағлубиятни адолатсиз ҳисоб деб атади, яна бир бор таркибнинг муҳим футболчилари сафда йўқлигини рўкач қилди ва уни ўйин сифати эмас, фақат ҳужумлардаги самарадорлик даражаси ташвишга солаётганини айтди.\nАммо энди бу ҳақда Роналд эмас, янги бош мураббий бош қотириши керак бўлади — «Барса» ўйиндан кейин кўп ўтмай нидерландиялик мутахассисни истеъфога чиқарди. Бундай қадам ташланишини анчадан буён кутишаётганди, аммо клубда бунга пул йўқ эди. Афтидан, топишди.\n«Реал» — «Осасуна» — 0:0.\n«Мальорка» — «Севилья» — 1:1 (А.Санчес, 22 — Ламела, 73)\nСафар ўйинида мағлубиятдан қутулиб қолган «Севилья» бир муддатга биринчи ўринга чиқди. Аммо «Камп Ноу»да кўп куч йўқотган «Реал» ўз майдонида «Осасуна»га гол уролмади. Шу билан бирга, памплоналиклар яхши ҳолатда эканини эътироф этиш керак, жамоа «Сантьяго Бернабеу»га сафар ўйинларидаги тўрт ғалабадан иборат серия билан ташриф буюрганди. Иккинчи бўлимда «Осасуна» ҳисобни очишга ҳам яқин келганди, аммо бир неча метрдан берилган зарба дарвоза устунига тегди. Шунингдек, дарвоза устуни учрашув аввалида ла лиганинг сентябрдаги энг яхши футболчиси сифатида тақдирланган Бензема гол уришига ҳам халал берди. Эндиликда кучли тўртликдаги жамоаларда бир хилда очко юзага келди, Карло Анчелотти шогирдлари қўшимча кўрсаткичлар ҳисобига биринчи бўлиб олди, аммо пайшанба куни «Реал Сосьедад» Вигода «Сельта»га ютқазмаса, басклар яккапешқадамга айланишади.\nИталия: Аллегрининг барбод бўлган юбилейи\n«Ювентус» — «Сассуоло» — 1:2 (Маккени, 76 — Фраттези, 44. Лопес, 90+5)\nМуваффақиятсиз стартдан кейин ўзига келиб, яна турнир жадвалининг юқори қисмига қайта бошлаган туринликлар Массимилиано Аллегри бошқарувида А Сериядаги 200-ўйинда муаммолар билан тўқнашди. Ўтган турда Бернардески сафдан чиққанди, энди эса Де Шильо майдонни эрта тарк этишига тўғри келди. Аммо булар «Кекса синьора»нинг ўйинидаги мураккабликлар билан солиштирганда арзимас нарсалар. Майдон эгалари босим қилди ва вазиятлар яратди, Дибаланинг зарбаси дарвоза устунидан қайтди, биринчи бўлимда камдан кам ҳужум уюштирган меҳмонлар бўлим охирида гол уриб кетишди.\nИккинчи бўлим давомида туринликлар «Сассуоло» дарвозасини қамал қилишди. Рақиб эса шу қадар зич ҳимояландики, тўп ўтказишга жой йўқдек эди, аммо у қадар қулай бўлмаган вазиятда, жарима нуқтасидан узатилган тўпни Маккени дарвозага жойлади. Аммо голдан кейин «Юве» ғалаба учун борини ташлади дейиш қийин, ўйин сўнгида эса ҳимоядаги муаммолар панд берди. Ўйинга қўшиб берилган бешинчи дақиқада рақибнинг таянч яримҳимоясидаги ҳавбек Лопес Берардининг заргарона пасидан кейин бирга бир вазиятга чиқиб кетди ва тўпни Периннинг устидан ошириб ташлаб, туринликларнинг тўққиз ўйин давом этган мағлубиятсиз сериясини тўхтатди. Бу голдан кейин Аллегри жамоаси жорий мавсумда ўтказган голлар сони 13тага етди, «Юве» 1992/93 йилги мавсумдан буён тўққиз турда бу қадар кўп гол ўтказмаганди.\n«Сампдория» — «Аталанта» — 1:3 (Капуто, 10 — Аскильдсен, 17, автогол. Сапата, 21. Иличич, 90+5).\n«Лацио» — «Фиорентина» — 1:0 (Педро, 52)\nИкки фронтда ҳаракат қилаётган «Аталанта»ни бу турда қийин сафар ўйини кутаётганди ва жамоа ўйин бошидаёқ гол ўтказиб юборди. Лекин биринчи бўлим давомида таркибдаги футболчилар маҳорати эвазига устунликни ўз томонига оғдирди - Сапата ва Дзаппакоста жуфтлиги барчасини ҳал қилди. Бу ўйинни дисквалификация туфайли захира ўриндиғида ўтказиш имконига эга бўлмаган Жан Пьеро Гасперини ёрдамчиларига трибунадан туриб кўрсатма бериб турди.\nБергамоликлар биринчи бўлимдаги ҳисобдан келиб чиққан ҳолда ўйинни давом эттиришди, ўйиннинг сўнгги дақиқаларида Иличич ҳақиқий шедевр ижро этди. Словениялик ҳужумчи қанотда ҳимоячини алдаб ўтиб, рақиб дарвозасига яқинлашиб келди ва тўпни куч билан тепиб дарвозанинг юқори бурчагини аниқ нишонга олди. Унга сўнгги пасни ўйин охирида захирадан майдонга тушган россиялик яримҳимоячи Миранчук берганди, у тўп учун бир неча рақиблар орасидаги курашда устун келиб, Иличичга бош билан муваффақиятли пас берганди.\n«Эмполи» — «Интер» — 0:2 (Д'Амброзио, 34. Димарко, 66).\n«Кальяри» — «Рома» — 1:2 (Паволетти, 52 — Ибаньес, 71. Пеллегрини, 78)\nАмалдаги чемпион сафардаги нисбатан осон рақибга қарши ўйинда ўзига муаммолар яратмади. Д'Амброзио миланликларнинг биринчи бўлимдаги устунлигини таъминлади — ушбу ҳимоячи қаторасига етти мавсум давомида гол уриб келмоқда ва бу борада (тўпурар ҳимоячилар) Бонуччи билан тенглашиб олди. Ҳимоянинг яна бир вакили Димарко иккинчи бўлимдаги устунликни таъминлади. Қолаверса, ҳисоб 0:1 эканида «Эмполи» бир киши камчилик бўлиб қолган ва ўйинда деярли интрига қолмаганди.\nИнтрига «Кальяри» ва «Рома» ўртасидаги ўйинда бўлди. Ўтган турда «Наполи»га қарши ўйинда қизил карточка олган Жозе Моуриньо ҳам дисквалификация туфайли римликларнинг ўйинини бошқара олмасди, аммо жамоа мавсумнинг энг ёрқин ўйинчиси бўлиб турган Пеллегрини туфайли иродали ғалабага эришди. Сардорнинг голли паси эвазига Ибаньес ҳисобни тенглаштирди, кўп ўтмай унинг ўзи ғалаба голини урди. Пеллегрини А Серияда илк бор жарима зарбасидан тўғридан тўғри зарба бериб гол урди. Шомуродов бу ўйинда захирада қолдирилди.\nГермания: Менхенгладбаҳдаги мўъжиза\n«Боруссия» М — «Бавария» — 5:0 (Коне, 2. Бенсебаини, 15, 21, пенальти. Эмболо, 51, 57)\nЮлиан Нагельсманнинг мюнхенликлар клуби бошқарувидаги илк учрашувида Менхенгладбахда дуранг қайд этилганди (1:1), бир ярим ой ўтиб «Бавария» яна шу шаҳарга қайтди, аммо коронавирусдан ҳали соғаймаган бош мураббий Германия Кубоги 1/16 финали доирасидаги ўйинни ўтказиб юборди. Чемпионлар ҳозирда феноменал ўйин кўрсатишмоқда ва сўнгги уч учрашувининг барчасида камида тўртта гол фарқи билан ғолиб бўлган, бундай йирик ҳисоб чоршанба оқшомида ҳам қайд этилди.\nАфтидан, жамоалар формаларини алмаштириб олишгандек эди, чунки «Бавария» эмас, «Боруссия» гол машинасига айланди ва 21-дақиқага келиб меҳмонлар дарвозаси уч бор ишғол этилди. «Бавария» кубок турнирларида ҳали ҳеч қачон бундай ҳолатга тушмаганди. Айримлар мюнхенликлар иккинчи бўлимга бутунлай бошқа кайфиятда тушишини кутгандир, аммо уларнинг камситилиши давом этди. Эмболо олти дақиқа ичида икки гол урди ва ҳет-трик расмийлаштиришга ҳам яқин келди, аммо яккама-якка вазиятда уни Нойер тўхтатиб қолди.\nҲозирда қайси бири ёмонроқ, айтиш қийин — Гладбаҳда шундай мағлуб бўлишми ёки бир йил олдин бўлганидек, иккинчи дивизион вакилига пенальтилар сериясида ютқазиб турнирни тарк этишми? Нима бўлмасин, «Бавария» қаторасига иккинчи мавсум турнирдан иккинчи раунддаёқ чиқиб кетмоқда. Немисларнинг гегемони билан бундай ҳолат охирги бор 90-йиллар ўрталарида қайд этилган, жамоа ички турнирларда 1978 йилдан буён бундай йирик ҳисобда мағлуб бўлмаганди. Ўшанда мюнхенликлар Дюссельдорфнинг «Фортуна» жамоаси томонидан яксон этилганди (1:7).\nАнглия: Гвардиола гегемониясининг якуни\n«Вест Ҳэм» — «Манчестер Сити» — 0:0, пенальтилар серияси — 5:3.\n«Лестер» — «Брайтон» — 2:2, пенальти — 4:2 (Барнс, 6. Лукман, 45+5 — Уэбстер, 45+3. Мвепу, 71).\n«Престон» — «Ливерпуль» — 0:2 (Минамино, 62. Ориги, 84)\nАнглия лигаси кубоги ҳам сюрпризларсиз кечмади, совриннинг амалдаги соҳиби чоракфиналга ўта олмади. Хосеп Гвардиола бу турнирни хусусийлаштириб олгандек туюларди, сўнгги тўрт мавсумда бу турнирда фақат «Ман Сити» ғолиб бўлган ва даражаси бўйича учинчи турнирда каталониялик мутахассис рекордчига айланганди. Аммо пенальтилар сериясида «Вест Ҳэм» футболчиларининг асаблари мустаҳкамроқ бўлиб чиқди, «шаҳарликлар» сафида Фоден ҳал қилувчи хатога йўл қўйди.\n«Брайтон»га қарши ўйин асосий вақтдаёқ ҳал бўладигандек кўринган бўлса-да, «Лестер» ҳам 11-метрдан зарбалар сериясида қатнашишига тўғри келди, лекин якунда барибир кейинги босқичга ўтадиган бўлди. «Ливерпуль» иккинчи таркиби билан чемпионшип аутсайдерларидан бирини осон мағлуб этди. Қизиллар сафида Минамино турнирда қаторасига учинчи ўйинда гол урди, кечани — Оригининг қойилмақом голи безаб берди, у ҳаводаги тўпни товони билан дарвоза тўрига киритиб юборди.\nФранция: қайта ўйиндаги дуранг\n«Ницца» — «Марсель» — 1:1 (Гуири, 6 — Пайет, 42)\nФранция чемпионатида фанатлар билан боғлиқ можаролар меъёридан ошиб кетди. Ўтган ҳафта охиридаги тур ўйинларида «Марсель» мухлислари Неймар бурчак тўпини ижро этаётганида турли предметлар ирғитишганди, ашаддий мухлислардан бири майдонга чиқиб кетиб, Мессининг ҳужумини тўхтатиб қўйганди. Аммо Сент-Этьендаги ўйин қизғин воқеаларга янада бой бўлди, бу ерда раҳбарият ва бош мураббий Клод Пюэлга норозилик авж олган, клубнинг паст натижаларидан безор бўлган мухлислар майдонга ёнувчи буюмлар улоқтиришди.\nИш ўйин бекор қилинишигача бориб етганди, якунда ўйин бир соат кечикиб бошланди. Август ойида эса «Ницца» — «Марсель» учрашуви мухлисларнинг Пайетга буюм улоқтиришидан кейин бошланган тартибсизликлар туфайли охирига етказилмаган ва кейин ўйин натижаси бекор қилиниб, қайта ўйин ўтказиш бўйича қарор қилинганди. Бу оқшомда бу жамоалар Труадаги бетараф майдонда, бўш трибуналар қаршисида ўйнашди. Августдаги ўйин 75-дақиқада «Ницца» фойдасига 1:0 бўлиб турганида тўхтатилганди.\n«Ницца» бу ўйинда ҳам Гуирининг тезкор голи билан ҳисобни очди. Аммо ўтган сафарги ўйинда рақиб фанатлари билан муштлашиб кетгудек бўлган Пайет бу сафар мувозанатни тикловчи голни урди.\nБеларусда қаторасига 2-йил Солигорскнинг «Шахтёр» клуби чемпион бўлди.\n«Барселона» Испания чемпионатида қаторасига тўртинчи ўйинни ғалабасиз ўтказди (=2-2), бунақаси 2003 йилдан буён рўй бермаганди.\n«Бетис» бош мураббийи Мануэль Пеллегрини Ла Лигада 381-ўйинини ўтказди, у бу кўрсаткич бўйича хорижий мутахассислар орасида бешинчи ўринга кўтарилди.\nА Серияда «Ювентус» ҳимоячиси Бонуччи 400-ўйинини ўтказди.\n13:11 / 28.11.2021\nПортугалияда можаро, Туринда инқироз, Хавида яна ғалаба. Кун ўйинлари якунлари\nФатидан Гавигача. Хави «Барса» келажаги бунёдкори сифатида кимларни кўрмоқда?


Ўзбекистонда об-ҳаво: 31 декабр – 3 январ кунлари кутилаётган об-ҳаво\nЎзбекистонда байрам кунлари учун об-ҳаво маълумоти\n30 Dekabr 16:55 Ўзбекистон янгиликлари\nдаража илиқ ОБ-ҲАВО ПРОГНОЗ СИНОПТИК ЎЗГИДРОМЕТ ЯНГИ ЙИЛ\nЎзгидромет янги йил байрамларида Ўзбекистон аҳолисини қандай об-ҳаво кутаётганини маълум қилди.\nСтатистик маълумотларга кўра, Тошкент шаҳрида 31 декабрда ёғингарчилик 4-5 йилда ўртача 1 марта, 1 январда эса 2-3 йилда 1 марта тушади. Бироқ, бу ёғингарчилик ҳар доим ҳам қор шаклида тушмайди. Ва тўғридан-тўғри Янги йил арафасида қор камроқ тарқалган.\nШундай қилиб, бу сафар. Ўтган йилнинг сўнгги кунларида бутун Ўзбекистон бўйлаб қуруқ ва илиқ об-ҳаво кутилмоқда. Кечаси 0-5 даража илиқ, кундузи 10-15 даража илиқ бўлади.\nЎзбекистонда кунига 24 та янги коронавирус ҳолати аниқланди\nЯнги йилнинг биринчи кунлари, 1-3 январ кунлари республиканинг айрим ҳудудларида вақти-вақти билан ёғингарчилик бўлади, бироқ текисликларда ёмғир шаклида бўлади. 4-январ куни Ўзбекистоннинг аксарият ҳудудларида ёмғир ёғади. Кечаси ҳаво ҳарорати 2-7 даража илиқ, 1-3 январда кундузи 10-15 даража илиқ, 4 январда 5-10 даража илиқ бўлади.\nБу кунларда фақат республиканинг тоғли ҳудудларида қор ёғади. 4 январ куни баʼзи жойларда кучли қор ёгʻиши мумкин. Бу кунларда тоғларда қишки дам олишни яхши кўрадиганлар эҳтиёт бўлишлари керак.\nРоссиялик яна «Навбаҳор» бош мураббийи лавозимини тарк этди\nМустақиллик байрами муносабати билан беш кунлик дам олиш куни эълон қилинди


АҚШда «Афсона» операцияси: «Номаълум аскарлар» намойишларни тинчитмоқда - Zamin.uz\n13:44 / 24.07.2020\nАҚШда «Афсона» операцияси: «Номаълум аскарлар» намойишларни тинчитмоқда\nАҚШда икки ойдирки намойишлар тинмаяпти. Президент кескин чоралар қўллашга мажбур бўлмоқда. Демократ раҳбарлар эса ундан федерал кучларни олиб чиқиш кетишни талаб қилишмоқда.\nОрегон штати раҳбарияти ва Конресс етакчилари Трампдан намойишларни тинчитиш учун Портлендга юборилган махсус кучларни чақириб олишни талаб қилишмоқда. Оқ уй раҳбари эса жавоб тариқасида АҚШнинг бошқа ҳудудларига ҳам бундай қўшинларни юборишини айтди.\nЮзи ёпиқ ва ҳеч қандай белгисиз либослардаги махсус бўлинма июль ойи бошидан Орегон штатининг йирик шаҳарларидан бири Портлендда намойишларни тинчитиш билан банд.\nМахсус топшириқларни бажарувчи бу ҳарбийлар АҚШ ички хавфсизлик вазирлиги тасарруфига киради ва унга турли ҳарбий бўлинмаларда хизмат қилган аскарлар қабул қилинган. Бир неча ҳафта давомида улар Портленддаги округ судини ҳимоя қилиб, шаҳар бўйлаб рақамсиз микроавтобусларда патрул уюштиришмоқда. Бу «номаълум аскарлар» либосида фақат «Полиция» ёзуви бор, аммо Америкада қабул қилинган қоидаларга зид тарзда либосларда на исмлар ва на махсус бўлинма номи кўрсатилган.\n«Ноқонуний қўлга олишлар»\nПортленддаги намойишларни тарқатиш учун кўздан ёш оқизувчи газ қўлланган\nБу «номаълум қўшин» катта можароларга сабаб бўлди. Маҳаллий ҳокимият Трамп аскарларни ортга қайтаришини талаб қилмоқда. Уларнинг фикрича, кўчаларда қайси бўлинма аскари экани маълум бўлмаган юзи ёпиқ аскарларнинг юриши намойишчиларни фақат ғазаблантиради.\nОрегон штати прокурори аллақачон АҚШ ички хавфсизлик вазирлиги устидан одамларни ноқонуний ва агрессив тарзда қўлга олиш айблови билан иш очган. Судга мурожаат қилган баъзи ҳуқуқ фаоллари бу ҳаракатлар одам ўғирлаш билан тенг эканинини иддао қилган. Трамп эса уларни «ажойиб аскарлар» деб атаб, намойишлар тўхтамаётган қолган ҳудудларга ҳам шундай гуруҳларни юборишини айтмоқда.\nТрамп бу «номаълум қўшинлар»ни юборишни мақсад қилаётган ҳудудлар орасида Нью-Йорк, Чикаго, Филадельфия, Детройт, Балтимор ва Окленд бор. Бу шаҳарларда Трампга мухолиф бўлган демократлар устунлик қилади. Трампнинг айтишича, улар штатларини «аҳмоқона тарзда бошқаришмоқда».\nНега айнан Портленд?\nПортлендда ирқий камситиш ва полициянинг зўравонлигига қарши намойишлар 25 майдан буён давом этмоқда. Жорж Флойд ўлдирилган кундан бошлаб бу шаҳарда намойишлар тўхтагани йўқ. Намойишларнинг биринчи тўлқини тугагач, одамлар кундузи асосан тинч намойиш ўтказа бошлашди. Кечаси эса радикал характердаги одамлар безорилик, ҳатто талончилик билан шуғулланишди. Трамп бўлиб ўтаётган бу намойишлар Флойднинг ўлимига алоқадор эмаслиги, радикаллар ундан фойдаланаётганини кўп марта таъкидлади.\nҚизиғи, намойишлар жуда кескинлашиб кетганида ҳам маҳаллий полиция одамларни тинчитишга уринмади. Вазият шунчалик жиддийлашдики, одамлар полиция участкасини ёқиб юборишди. Шунда ҳам полиция одамларга тегмади ва бунга сабаб сифатида намойишчилар бошқаларга тўғридан тўғри хавф туғдирмаётгани келтирилди. Трамп эса штат раҳбарияти тўполонларни тинчитишга уринмаётганидан ғазабланиб, ўзи чора кўришга киришди.\nОрегон марказига юборилган аскарлар дастлабки ҳафтада фақат суд биносида бўлган ва у ердан деярли кўчага чиқишмаганди. Намойишчилар уларга беписанд қараб жуда яқин келишганда эса юзи ёпиқ аскарлар уларни дубинка билан калтаклай бошлашди. Улар кўздан ёш чиқарадиган ва резина ўқлардан фойдаланишди. Шунингдек, одамларни тарқатиш учун газли гранаталар ишлатилди.\nИнтернет фойдаланувчилари бу аскарлар билан боғлиқ турли видеоларни саҳифаларига жойлашмоқда. Улардан бирида намойишчи «номаълум аскар» отган резина ўқдан оғир жароҳат олганини кўриш мумкин. Маҳаллий полиция ҳам бу махсус кучларга қарши бўлишга улгурди. Портленд полицияси ҳисоб-китобига кўра, шаҳарда 13 киши зобитлар томонидан қўлга олинган ва сўроққа олиб кетилган.\nШанба куни АҚШ ҳарбий-денгиз кучларининг 53 ёшли собиқ офицери илк марта намойишларга қўшилиб, федерал кучлар билан гаплашишга уринганида резина таёқ билан калтакланди. Бу воқеадан кейин Портлендда намойишчилар ва федерал зобитлар ўртасида чинакам жанг бошланиб кетди. Улар ўртасида ҳатто отишмалар ҳам бўлиб ўтган. Шу вақтгача эса намойишлар тинч кўринишда ўтаётганди. 20 июль куни Портленд суди биноси олдида минглаб одамлар тўпланишди. Уларнинг қўлида «Black lives matter» ва «Федераллар, йўқолинг» ёзувли баннерларни кўриш мумкин.\n200га яқин киши «Оналар девори»ни ташкил этишди. Афтидан шаҳарда намойишлар яқин орада тинмайди Фото: Reuters\nНамойишлар вақтида содир бўлган бир воқеа кўпчиликнинг эътиборини тортди. 18 июль куни тунда шлем кийиб олган бир гуруҳ аёллар бир-бирларининг қўлларини ушлаб намойишчилар ва федерал кучлар ўртасида туришди. Уларнинг қўлларида «Федераллар, яқинлашманг, бу ерда оналар турибди. Болаларимизни тинч қўйинг» деб ёзилган баннер бор эди.\nОрегон штати губернатори Кэйт Брауннинг фикрича, федералларнинг иши Трампга ёқиш учун қилинмоқда ва АҚШ президенти шу орқали сайлов олдидан ўз позициясини мустаҳкамлашни истамоқда. Орегонлик сенатор Жефф Марклининг айтишича, намойишчиларга қарши юзи ёпиқ аскарларни ташлаш авторитар давлатларнинг ишидир.\nТрампнинг аскарларни бошқа ҳудудларга ҳам юбориши ҳақидаги гаплари шунчаки айтилмаганди. Оқ уй администрацияси раҳбари Марк Медоузнинг айтишича, бошқа ҳудудларга ҳам федерал қўшинларни юбориш ҳақида режа тайёрланган.\nТрамп администрацияси ҳукумат бинолари муҳофазаси учун федерал қўшинларни Портлендга ташлаган\nТрамп «Афсона» операцияси доирасида аскарларни бошқа ҳудудларга ҳам юборишни бошлади. Трамп бу борада махсус ташкил этилган матбуот анжуманида эълон қилар экан, бошқа йўли қолмаганини таъкидлаган. Матбуот анжуманида қатнашган мамлакат бош прокурори Уильям Баррнинг айтишича, Канзас-Ситига 200 нафар федерал агентлар юборилган. Худди шунча аскар Чикагога, шунингдек, махсус тайёргарликдан ўтган ва шахси сир тутилувчи 35 нафар аскар Альбукеркега юборилган. Ҳукумат бу ишларга ва намойишлар тўхтамаётган штатларга полиция сонини оширишга 60 миллион доллар ажратади.\nТрамп демократ раҳбарларни кескин қоралади. «Сўнгги ҳафталарда радикаллар томонидан зўравонлик ва бизнинг полицияни тарқатишга бўлган уринишларни кўрдик. Бу қонли қирғин тўхташи керак ва тўхтатилади ҳам», деган президент.\nТрамп бекорга «қонли қирғин» иборасини ишлатмади. Канзасда 4 ёшли чақалоқ ётган жойида ташқаридан отилган ўқ сабаб вафот этганди. Президент бу воқеага шундай муносабат билдирди: «Ҳеч бир она нобуд бўлган боласининг жасадини қўлига олмаслиги керак. Бу бола маҳаллий раҳбарлар ўз ҳудудларининг хавфсизлиги учун қилиши керак бўлган ишни қилмагани сабаб ҳалок бўлди».\nКанзасдаги зўравонликка қарши кураш вафот этган ўша болакай (ЛеЖенд Телиферро) номи билан аталмоқда. Бу ҳақда Трамп эълон қилганди. Маълум бўлишича, 2020 йил Канзасда қотилликлар сони ошган. Йил бошидан буён 110 киши ўлдирилган. Шунингдек, Чикагода қотилликлар 34 фоизга ошган бўлса, Альбукеркеда жиноятчилик даражаси нормадагидан 3,7 баравар юқори. “Замин” янгиликларини “Telegram”да кузатиб боринг\nСудан: Разведкачилар исёни армия томонидан бостирилди (фото)\n15-01-2020, 16:16, Дунё\nРоссия Федерал хавфсизлик хизмати махсус бўлинмасининг амалга оширган операцияси (видео)\n5-10-2019, 11:14, Дунё\nТуркманистон чегарачилари Афғонистон томонидан мунтазам ўққа тутилмоқда\n1-10-2019, 06:34, Дунё\n21-09-2019, 11:19, Дунё\nАтамбоев махсус кучларни огоҳлантирди, Жээнбеков хавфсизлик кенгашини чақиртирди\n8-08-2019, 10:13, Дунё\nТрамп Эрондаги намойишларни қўллашда давом этмоқда\n2-01-2018, 21:12, Дунё


Суриядан келган ўзбек аёли фарёди: «Икки ўғлим ва турмуш ўртоғимни бомба парчалаб ташлади!» - 1 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 1 » Суриядан келган ўзбек аёли фарёди: «Икки ўғлим ва турмуш ўртоғимни бомба парчалаб ташлади!»\nАлдов йўли билан Яқин Шарқдаги қуролли можаролар ҳудудига бориб қолган бу фуқароларимиз "Меҳр” инсонпарварлик амалиёти туфайли юртимизга қайтди.\nСамолётдан тушиб келар экан, она-юрт тупроғига қадам қўйган катта-ю кичикнинг кўзларига ёш қалқди… Бу нафақат соғинч ёшлари, балки бу уруш оловидан, очлик, дарбадарлик, хорликлардан қутилишнинг шукрона ёшлари ҳам бўлди.\nАйни пайтда бу аёллар болалари билан бирга Тошкент вилоятида жойлашган "Бўстон” сиҳатгоҳига жойлаштирилган. Мақсад уларга зарур бўлган тиббий, психологик ёрдам кўрсатиш, улар билан бевосита мулоқот қилиш орқали кейинги ҳаётини изга солиш учун зарур тайёргарликларни амалга оширишдир.\nУзоқ умидсизлик, бошларига тушган турли кўргуликлар туфайли кўзлари ғамга тўлган аёллар орадан бир кун ўтса-да, бахтли нафас олаётганларини бир туш мисоли тасаввур қилаётганини айтишди.\nЎрта ёшлардаги андижонлик бир аёлни суҳбатга тортарканмиз, унинг нигоҳларидаги мунг, қиёфасига муҳрланиб қолган ғам соясининг боисини кейин тушундим.\n…Отанинг ишлаш баҳонасида уйни жуда узоқ вақт тарк этиб кетгани оилада аёлни ҳам, болаларни ҳам дийдор илинжида эзилиб яшашга маҳкум этди. Беш йиллаб кўриша олмасликдан пайдо бўлган соғинч энди оддий туйғу эмас, балки улкан дардга айлана бошлади. Бу дард эса аёлни ва тўрт фарзандни ўз исканжасига олиб, хотиржам яшашга асло изн бермай қўйди.\nГоҳ-гоҳида жиринглаган телефон қўнғироғи қувонч билан кутиб олиниб, сўзлашувнинг сўнгги дақиқалари мунгли йиғи билан тугарди.\nАввалига Россияда ишлаган оила бошлиғи кейин Туркияга, ундан Сурияга йўл олган эди. Яхши ошпаз бўлгани учун уни танишлари чақирган, у ҳам рад қилмай йўлда давом этган. Ўшанда 2015 йил эди. Уруш ўчоқлардан четда бўлсам, топишим ҳам ёмон эмас, оилам ҳам қийналиб кетди, деб у аёлини болалар билан келишга чорлади. Тўлиб юрган аёлга ҳам шу керак эди. Бор-будини сотиб, йўлга отланди. Қўшни давлатга ўтиб, ўша ердан Туркияга учиб борди. Уларни Истамбул аэропортида кутиб олган одамлар йўл-йўлакай Сурияда давом этаётган уруш, одамларнинг қурбон бўлаётгани ҳақида суҳбатлашиб кетишди. Аёл қулоғига чалинган бу гапларга мутлақо ишонмади, эсини таниб қолган ўғли Абдуҳодий эса онасига қараб "Наҳотки дадам бизни ўлим сари чоралаган бўлса?”, деди. Аёл эса шу топда ўғлининг гапига унчалик эътибор бермади. Чунки мусофирликда тўрт фарзанди билан қандай кун кечириш уни энди хавотирга сола бошлаган, уруш ҳақида чуқурроқ ўйлашга ҳоли ҳам йўқ эди шу топда.\nОила жамул-жам бўлгач аввалига ёмон яшашмади. Лекин уруш кундан-кун авж олар, унинг шарпаси улар яшаётган қишлоққа яқинлашиб қолганди. Бироқ, қанчалик даҳшатли бўлмасин, энди ортга йўл йўқ эди. Ён-атрофни қароқчилар босиб кетган, кетаман, деган одам борки, катта товон пули талаб қилишарди. Пул бермай чиқиб кетмоқчи бўлганларни эса муқаррар ўлим кутарди.\n— Ўқ овозлари ҳар гал қулоғимга чалинганда дарду дунёим қоронғу бўлиб, қилмишимга минг пушаймон бўлардим, – дейди Гулсора Маматолипова. – Болаларимни отасига эмас, хавфга етаклаб келибман, деб ўкинардим. Аммо бошқа чорам йўқ эди. Катта ўғлим илм олишга қизиққани учун қишлоқдаги мадрасага ўқишга қатнай бошлади. Лекин бир куни шу мадрасага бомба тушди… Ҳали ўн саккизга тўлмаган ойдек ўғлим шу фоижиада парча-парча бўлди… Бўйи-бўйимдан баланд, орзулари бир дунё бўлган болажонимнинг тирноғини ҳам қайта топа олмадим…\nЎксиб йиғлаётган аёлга таскин беришнинг фойдаси йўқ. Фарзанд доғи онани то тирик экан ҳеч қачон тарк этмайди. Бироқ аёлнинг бошига тушган бундай оғир савдо шу билан тугамади. 2018 йилга келиб 16 ёшга қадам қўйган иккинчи ўғли Абдухолиқ нон топиб келиш илинжида чиқиб кетиб, уйга қайтмади. Унинг ҳаётида ҳам акасининг тақдири такрорланди. Боласидан умиди узилган онаизор қон дарёсидан унинг кийимидан бир парча қидирди, бироқ топа олмади…\n2019 йилгача бу оиланинг уруш оловидан қочиб бормаган шаҳари, бормаган қишлоғи қолмади. Шундай кунларнинг бирида у турмуш ўртоғидан ҳам айрилди. Дайди ўқ оила бошлиғини бу дунёдан олиб кетди. Аёл бир ўғли ва бир қизи ҳамда Сурияда туғилган чақалоғи билан бўзлаб қолаверди.\nҲақиқий умидсизлик энди бошланган, очарчиликдан силлалари қуриган, қаерга бош уришни билмай турганида "Ўзбекистон фуқароларини Президенти олиб кетар экан”, деган хушхабар қулоғига чалиниб қолди. Гулсора ҳеч иккинланмай бориб рўйхатга ёзилди.\n— Орадан бироз вақт ўтиб, бизни автобусга ўтқазиб Дамашқ шаҳрига олиб боришди. У ердан самолётга ўтириб, Тошкентга учиб келдик, – дейди Гулсора. – Аммо ҳамон туш кўраётгандайман. Хотиржам ухлаб турганим, қорнимиз тўйиб, сиҳатгоҳ боғида болаларим билан сайр қиларканман, фақат Ўзбекистонга хос бўлган ёқимли ҳаводан нафас олаётганимни ҳис этяпман. Президентимизнинг бизга кўрсатган катта бағрикенглигини ҳам сезиб турибман, албатта. Шу инсоннинг меҳрибончилиги туфайли мен ва қолган болаларим омон қолдик. Икки ўғлимдан, турмуш ўртоғимдан жудо бўлганим, бу ерда йўқлигимда онам қазо қилгани каби битмас жароҳатларимда ўзимнинг ҳам айбим бор, албатта. Энди армон билан ҳеч бирини тўғрилаб бўлмайди. Берилган имконият, меҳрга жавобан ҳалол меҳнат қиламан, қолган фарзандларимнинг камолини кўраман, деган умиддаман.\nСиҳатгоҳ боғида бола етаклаб сайр қилиб юрган аёл борки, бари мудҳиш даҳшатни бошидан кечирган, бирининг дарди иккинчисникидан кам эмас.\n— Шу ердаги аёлларга боқиб инсоннинг бахти Ватани бўлиши, тинч яшаши эканини янада чуқурроқ ҳис қилдим, – дейди файласуф олима Жамила Шермуҳамедова. – Ўзбек аёлларнинг соддалиги, ишонувчанлиги туфайли уларнинг айримлари мана шундай буюк бахтдан маълум вақт маҳрум бўлиб қолишган. Булар билан суҳбатлашиб жабрдийдалар эканига иқрор бўлдим. Жабрдийдага чўзилган қўл эса шубҳасиз эзгулик қўлидир. Президентимиз мана шундай хайрли ишга қўл уриб, жуда катта савоб иш қилди. Муборак Рамазон кунларида бу воқеанинг рўй бергани юртимизга эзгулик нури ёғилганини англатади. Ахир Яратган бир яхшилик эвазига минг яхшилик беради. Бу аёллар билан дилдан суҳбатларимизни ҳали давом эттирамиз, уларга маънавий, руҳий ёрдам қанча керак бўлса, шунча берамиз.\nАёллар ва болалар сиҳатгоҳда тиббий кўрикдан ўтказилиб, соғликларини тиклаш учун зарур шароит яратилмоқда. Ўз навбатида, улар билан малакали психологлар ва бошқа мутахассислар суҳбат олиб бориб, руҳиятини тиклашларига кўмаклашмоқда. Уларнинг жамиятда яна ўз ўринларини топишлари учун зарур маслаҳат ёрдамлари кўрсатилмоқда. Шу билан биргаликда, уларнинг маиший шароитини яхшилаш, иш билан таъминланиши билан боғлиқ, болаларни боғча, мактабга жойлаштириш чоралари ҳам амалга оширилмоқда.\nЭслатиб ўтамиз, "Меҳр” амалиёти доирасида Яқин Шарқдан 48 нафар аёл, уларнинг 105 нафар фарзанди, 2 нафар чин етим бола, 1 нафар эркак Ўзбекистонга олиб келинди.\nОлиб келинган бир эркак эса Сурия қамоқхонасидан олиб чиқилган бўлиб, ҳозирда унга нисбатан тергов ҳаракатлари олиб борилмоқда.\nИжтимоий тармоқларда мазкур рақамлар бузиб кўрсатилаётгани, олиб келинган эркаклар кўпроқ бўлиб, ДХХ сўроқ қилинаётгани тилга олинган. Аммо бу мутлақо асоссиз.\nАйримлар эса ушбу инсонпарварлик акциясини ташкил этиш учун халқаро ташкилотлар 3 миллион доллар ажратганини иддао қилган. Тассуфки, бу гап ҳам асл фактларга мутлақо зиддир!\n"Меҳр” амалиёти Ўзбектон Президенти ташаббуси билан, бевосита Ўзбекистон ҳуқуқ-тартибот органлари томонидан амалга оширилган операциядир.\nУшбу гуманитар амалиёт инсон ҳуқуқларини ҳимоя қилиш соҳасидаги асосий халқаро ҳужжатларга тўлиқ риоя этилган ҳолда, шунингдек, халқаро гуманитар ҳуқуқнинг меъёр ва тамойилларидан келиб чиқиб амалга оширилди.\nДарвоқе, Ўзбекистон ўз фуқароларини қаерда бўлишидан қатъий назар ҳимоя қилади. Бу қомусий қоида бўлиб, буни амалда таъминлашнинг барча чоралари кўриб келинмоқда.


Урганжий қишлоқлар – HURRIYAT\n11 oy oldin Behzod 473\nПрезидентимиз Шавкат Мирзиёевнинг ҳудудларга ташрифи ислоҳотларнинг ҳаётдаги самарасини кўрсатибгина қолмасдан, тарихий хотирани уйғотишга ҳам хизмат қилмоқда. Масалан, яқинда Андижон вилоятининг Избоскан туманидаги “Урганжий” маҳалласига қилинган ташриф халқ орасида, жумладан, хоразмликларда Урганжий топонимига қизиқишни уйғотди. Шулардан келиб чиқиб, Урганжий қишлоғининг Хоразмдаги Урганч шаҳрига қандай боғлиқлик томони бор деган табиий саволни ўртага қўйди.\nМаълумки, республикамиздаги Фарғона вилоятининг Данғара, Учкўприк, Бувайда, Андижон вилоятининг Избоскан, Пахтаобод, Наманган вилоятининг Наманган, Жиззах вилоятининг Фориш, Бухоро вилоятининг Ғиждувон туманларида Урганжи номли қишлоқлар бор. Хўш, бу қишлоқларнинг қандай бир-бирига боғлиқлик томони бор?\nДастлаб, Урганч топонимига тўхталсак.\nУрганч атамаси илк бора зардуштийларнинг муқаддас китоби “Авесто”да Урга шаклида тилга олинади. Энг қадимги даврларга оид яна бир манба милодий 92 йилда воҳага келган Хитой элчиси Бан Гу хотираларида Урганчни ўз талаффузига мослаб, Юег –Янь дея ёзганди. Қуйи Амударё бўйидаги ушбу масканни қадимги туркий қавмлар Гурганж, Гурганч, араб манбаларида эса Журжония деб аташган.\n1558 йилда воҳага келган инглиз савдогари Антоний Женкинсон ўз кундаликларида Хоразмдаги ушбу шаҳарни Юргендш дея ёзган. Хива хонлиги даврида ўлкага ташриф буюрган россиялик сайёҳ, элчи, олим, жосусларнинг битикларида эса шаҳар Ургенч деб қайд этилган. Маҳаллий аҳоли эса ўз жонажон масканини Урганч дея севиб тилга олади.\nХўш, жой номлари ҳақида илмий тадқиқот ишлари олиб борадиган топонимик олимлар ўртасида Урганч номининг келиб чиқиши бўйича қандай фикрлар бор?\n“Авесто”дек зардуштийларнинг муқаддас китобида тилга олинган Урга (Урва) ҳозирда Қорақалпоғистоннинг Жанубий Орол бўйидаги геолог-газчилар шаҳарчаси сифатида ҳозирда ҳам маълум. Қадимий Урга харобалари археолог олимлар томонидан етарлича ўрганилган. Орол денгизининг сувлари тўлиб тошиши натижасида Урга қалъаси жамоаси эрамизнинг VII-IX асрларида жанубга томон кўчган ва Ургин-Уркенд дея айнан Ургага оҳангдош ном билан атала бошланган.\nФилология фанлари номзоди, Аҳмад Ишаевнинг фикрига кўра, Урганч топоними қадимги “Ургин” — яъни “тахт, сарой” сўзидан келиб чиққан. Бироқ “Ургин” сўзи қайси даврда Урганчга айланган ва унинг “тахт, сарой” сўзига қандай боғлиқлиги бўйича қатъий якуний илмий хулоса йўқ.\nНегаки, Урганч топоними анча қадимий атама бўлиб, Ўрта Осиёда туркий халқлар пайдо бўлмасдан ҳам олдин мавжуд бўлган.\nПрофессор Зарифбой Дўсимов олиб борган илмий тадқиқотларидан келиб чиқиб шундай якуний фикрга келади: “Урганч топонимининг биринчи компоненти “уру” хоразмий тилида “катта” маъносини билдирган ва Уруканд-Уруканз-Уруганж-Урганж-Урганч каби шаклланган.Демак, бу топоним “катта шаҳар, катта қалъа” маъносига эга.\nЗ. Дўсимов ўз фикрини асослаш мақсадида мавзуни теран тадқиқ қилади: “Урганч топоними вужудга келиши хронологияси билан хоразмий даврига мосдир. Унинг кейинги қисми, “ганч”, “ганж” биз кузатаётган “кант” компоненти билан алоқадордир. “Кант” ёки “канд”нинг “ганж”га айланиши ҳақиқатга анча яқиндир. Хоразмий тилининг маълум бир босқичида “t” ва “с” товушлари “дз” (бизнинг “з”га яқин) ҳолатида бўлган. Сўнгги туркий аҳоли тилида “ж”га айланган. “tс-дз-ж” ҳодисаси юз берган. Хоразмий тилида фақат шу тилга хос бўлган “з” товушининг борлигини машҳур россиялик тилшунос А.А.Фрейман ҳам қайд қилган эди. У 1950 йилларда Хоразмга келиб, Ислом динидан олдинги даврдаги хоразмийлар тили, фонетикасини ўрганиб, “Хорезмский язык” номли китобини 1953 йилда Санкт-Петербургда нашр қилдирган. Ушбу китобда 3000 сўздан иборат хоразмликлар шевасига оид сўз ва иборалар изоҳлаб ўтилган. Жумладан, у “с” ва “S”нинг “дз”га мос келганлигини ва бундай товушнинг сщ-д ва осетин тилларида йўқлигини айтади.\nШундай қилиб, “кант” компонентининг кейинги даврларда “ганж”га айланишини қонуний деб ҳисоблаш мумкин. Сўз охиридаги “ж-ч” ҳодисаси соф туркий ҳодисадир. Номнинг биринчи қисми Урнинг эрон тилларидаги “хур” (“хуршид-қуёш) орқали изоҳланиши топонимик қонуниятга тўғри келмайди. “Қуёш шаҳри” ёки “бахт шаҳри” типида эмоционал-экспрессив усулда ном қўйиш топономияда деярлик учрамайди. Гарчи Урганч топонимини хоразмий даврининг “кат” этапига мансуб деб ҳисоблар эканмиз, унинг изоҳини ҳам шу даврдаги тилдан, яъни эрон тилларининг шарқий группасига мансуб тиллардан билиш мумкин.\nШундай экан, Урганч топонимининг биринчи компоненти “уру” хоразмий тилида “катта” маъносини билдирган ва Уруканд-Уруканз-Уруганж-Урганж-Урганч каби шаклланган. Демак, бу топоним “катта шаҳар, катта қалъа” маъносига эга. (“Хоразм топонимлари”, Т. “Фан”нашриёти”, 27-28-бетлар).\nМаълумки қадимда “гур” сўзи “нур” маъносини ифодалашини академик ватандошимиз Муҳаммаджон Йўлдошев таъкидлаб ўтган ва “Гурганж” — “Нурли тупроқ” деган маънони билдиради дея ҳисоблаганди.\nХI асрда яшаган буюк аждодимиз Маҳмуд Қошғарий ўзининг “Девон-ул-луғотит турк” асарида Журжон — Гургон сўзига “Чин йўлида мусулмонлар чегарасидан бири” дея қисқа изоҳ берган, бироқ манзил сифатида ўрнини кўрсатиб ўтмаган. Қошғарий асарини нашрга тайёрлаган С.Муталлибов Журжон ўша даврдаги Хоразмнинг пойтахти эканлигини таъкидлайди ва араб сайёҳи Ёқут ал Ҳамавийнинг (1179-1229) “Муғ-жамол булдон” асаридан мисол келтирганди: “Журжон Гургоннинг араблашганидир. Журжон Хоразм ўлкасига тегишли катта бир шаҳардир. У Жайҳун қирғоғидадир.Аслида хоразмликлар Жайҳуннинг шарқидаги Мансура деган шаҳарда яшар эдилар. Жайҳун уни ювиб кетди. Ундан асар ҳам қолмади. Сўнг улар Гурганчга кўчдилар. Шаҳар кундан-кунга кенгайиб обод бўлди. Гурганчни 616 ҳижрийда (милодий 1220 йил) мўғул татарлар истило қилиб хароб қилмасдан олдин, ўз кўзим билан кўрганман. Мен бундан каттароқ, чиройлироқ, тўкисроқ бир шаҳар кўрганимни билмайман”.\nТарихий фактлардан ҳам аёнки Хоразмга пойтахт вазифасини тарих мобайнида Урга, Маздакент, Тупроққалъа, Қўйқирилганқалъа, Кат, Гурганч, Вазир ва Хива шаҳарлари бажарган. Ёқут Ҳамавий айтган Хоразм пойтахти Мансура, бошқа манбаларда Кат (Қиёт) дея аталган шаҳар ҳам ўз даврининг машҳур шаҳарларидан бўлиб, бу диёрда 973 йилда буюк аллома Беруний туғилганини таъкидлаш лозим. Маълумки Катни Амударё сув остига олгач, пойтахт милодий 995 йили янги ҳудуд — Гурганчга кўчган. Ўша вақтларда ушбу шаҳар — Гурганч кичикроқ шаҳар бўлган.\n“Хоразм шаҳар эмас, умуман ўлканинг номидир. Пойтахтга келсак, уни Журжония деб аташади. Маҳаллий аҳоли уни Курканж (Гурганж) дея атайди, аммо бу ном арабчалашиб арабларда Журжония деб талаффуз қилинади” дея ёзади Ҳамавий. Бироқ араб сайёҳи ва савдогари Ҳамавий шаҳарнинг кўркамлиги, бой ва ободлигидан ҳайратланган бўлса-да, айнан шаҳар номининг келиб чиқиши, тарихи ҳақида маълумот бериб ўтмаган.\nТаниқли ҳуқуқшунос ва тарихнавис Анвар Шукуров “Нур устига нур ёғсин” номли асарида (Т. 2013 йил) “Урганч-Гурганч-Кўрганч сўзларидаги “у” ҳарфини “ў” деб талаффуз этсак хато бўлмайди — Ўрганч, Гўрганч, Кўрганч каби. Мазкур вариантлар ўзаги аслида “кўргон-Қўрғон” бўлганини фараз этиш мумкин. Бундай тахминга олиб келган Гўрган (Кўрган) сўзи билан Амир Темур номидаги Кўрагон (Гўрагон) сўзи араб имлосида бир хил ёзилиши тасодиф бўлмаса керак. Хоразм пойтахти Гўрганч (Кўрганч) Ўрганч номи Амир Темурнинг Кўрагон (Гўрагон) лақаби жуда қадимги тарихий анъанадан дарак беради” (ўша асар, 66-бет) дея ўз фикрини билдириб ўтади. Анвар Шукуровнинг фаразича Қўрғон-Кўрагонга, ундан сўнг эса Ўрагон, Ўрган-Урганчга айланган бўлиши мумкин. Албатта бу Анвар Шукуровнинг бир тахминий фикрлари.\nАгарки Ёқут Ҳамавий келиб ўз кўзи билан кўрган, ҳайратланган Гурганч ҳақида тўхталадиган бўлсак, бу шаҳар Окс (Амударё)нинг ғарбий томонидан Фил ёки Мансура (Кат-Шоббоз-Беруний)нинг рўпарасида жойлашган кичик шаҳарча бўлган.\n1573 йилда жўшқин Амударёнинг ўз йўналишини Каспийга эмас, Орол томонга буриши, ўзанини ўзгартириши натижасида Хоразмнинг қадимий шаҳарларидан бири бўлган Урганч сувсизлик сабаб абгор ҳолга кела бошлайди. 1646 йилга келиб Хива хони Абулғози Баҳодирхон (1603-1664) хароба бўлаёзган Урганчни Амударё бўйидаги ҳозирги Хоразм ҳудудига кўчириб келтиради. Шаҳар номи ўчмасин дея аввалги шаҳарни Кўҳна Урганч, сўнггисини эса Янги Урганч деб атай бошлашди. Вақт ўтиб, унинг номидаги “янги” сўзи халқ тилидан тушиб қолди.\nУрганч номи билан боғлиқ бир қанча қишлоқ топонимлари ҳам мавжуд бўлиб, улар Урганжи деб аталади, бу — “урганчлик” дегани. Аниқроғи, мазкур атама урганчликларнинг замон таъсирида турли даврларда у ёки бу ҳудудга кўчиб, ўрнашиб қолиши билан боғлиқ.\nҲозирда юқорида айтганимиздек, Фарғона вилоятининг Данғара, Учкўприк, Бувайда, Андижон вилоятининг Избоскан, Пахтаобод, Наманган вилоятининг Наманган, Жиззах вилоятининг Фориш, Бухоро вилоятининг Ғиждувон туманларида Урганжи номли қишлоқлар бор.\nАйнан турли ҳудудлардаги Урганжий қишлоқларига келадиган бўлсак, асрлар давомида бу қишлоқлардан фақат номгина сақланиб қолганми, деган савол пайдо бўлади. Демак, тадқиқотчилар олдида Урганжий қишлоқлари орасидаги боғлиқлик, ўзаро яқинлик, урф-одат, анъаналардаги ўхшашлик жиҳатларини ўрганиш асосий мавзу бўлиб турибди.\nPrevious Туркистон мухториятининг ҳукумат ғазначиси Саидносирбой ва Германияда таълим олган талабалар\nNext МЕРОС ва ИХЛОС


03 апрел 2020, Тошкент вақти: 06:22\nССВ: Коронавирусга чалинганлардан яна 4 нафари бутунлай соғайди\nКоронавирусга қарши курашаётган ўзбек шифокорлари. Соғлиқни сақлаш вазирлиги фотоси.\nКоронавирус инфекциясига чалинган беморлардан яна тўрт нафари 1 апрель куни бутунлай соғайди ва реабилитацияга чиқарилди.\nСоғлиқни сақлаш вазирлигининг билдиришича, соғайгани айтилаётганлардан бир нафари БААнинг Дубай шаҳридан, яна бир нафари Туркиядан келган, қолган икки нафари эса коронавирус инфекцияси аниқланган бемор билан яқин мулоқотда бўлган фуқаролардир.\n“Уларни Соғлиқни сақлаш вазири Алишер Шодмонов ва бошқа масъуллар Республика ихтисослаштирилган терапия ва тиббий реабилитация илмий-амалий тиббиёт марказига кузатишди”, дейилади хабарда.\nБу билан Ўзбекистонда коронавирусдан соғайган беморлар сони 12 нафарга етди. 2 нафар бемор вафот этди. Айни пайтда Ўзбекистонда 173 одам коронавирусга чалинган.\nКарантин режимига қарамай Олмаотага ўтмоқчи бўлган ўзбекистонликлар жазоланди\nНур-Султон, Олмаота, Чимкент, Актау ва Қарағандада карантин режими жорий этилган.\nКарантин режими жорий этилганига қарамай, Олмаотага яширин йўллар билан ўтмоқчи бўлган уч нафар ўзбекистонлик қўлга олинди.\nKazinform агентлигининг 31 март куни хабар беришича, қўлга олинганлар Алатау тумани Бурундай мавзесида жойлашган 3-назорат станциясини четлаб ўтиб, шаҳарга киришга ҳаракат қилишган. Улар ўша жойда қўлга олинган.\nХабарда айтилишича, уч нафар ўзбекистонлик Олмаотага иш излаб бормоқчи бўлган.\n“Айтишларича, улар карантин ҳақида билмаган. Албатта, бу уларни жавобгарликдан озод қилмайди. Ихтисослашган туманлараро маъмурий суд чет элликларни Маъмурий ҳуқуқбузарлик тўғрисидаги кодекснинг 476-моддаси (фавқулодда ҳолат режимини бузиш) бўйича маъмурий жавобгарликка тортди ва улар маъмурий қамоққа олинди”, дейилади хабарда.\nҚозоғистонда коронавирусга чалинганлар сони 350 нафарга яқинлаб қолди. Шу муносабат билан қозоқ ҳукумати мамлакатнинг бешта йирик шаҳри - Нур-Султон, Олмаота, Чимкент, Актау ва Қарағандада карантин режими жорий этган.\nКоронавирусга чалинганларни даволаган тиббиётчиларга ваъда қилинган қўшимча ҳақ тўлаб берилгани айтилди\nШифокорларга 14 кунлик иши учун 25 миллион сўмдан тўлаб берилиши айтилган эди.\nКоронавирусга чалинганларни даволашда қатнашган шифокорларнинг биринчи гуруҳига 14 кунлик иши учун 25 миллион сўмдан тўлаб берилди. Ҳамшираларга эса 15 миллион сўмдан тўланди. Бу ҳақда Халқаро пресс-клубда ўтган анжуманда Республика шошилинч тез-тиббий ёрдам илмий маркази директори Дониёр Алимов маълум қилди.\nАлимовга кўра, шу кунларда 4 мингдан ортиқ тиббиёт ходими коронавирусли беморларни даволашда иштирок этишга қизиқиш билдирмоқда.\nДониёр Алимов коронавирусга қарши кураш доирасида ташкил этилган «Ўзбекистон Меҳр-шафқат ва саломатлик» жамоат фондига 1 апрелга қадар 30 миллиард сўмга яқин маблағ келиб тушганини ҳам айтди.\nУнинг таъкидлашича, бу фондга Президент Администрацияси, Давлат хавфсизлик хизмати, ИИВ, Прокуратура ва МИБ ходимлари, Олий Мажлис Қонунчилик палатаси депутатлари, сенаторлар, Ўзбекистон телерадиокомпанияси ва Халқаро пресс-клуб томонидан пул ўтказилган. Бундан ташқари, 2 161 фуқаро ҳам фондга 3 миллиард сўм берган.\nПрезидент Шавкат Мирзиеев аввалроқ коронавирусга қарши курашда иштирок этадиган тиббиёт ходимларига махсус қўшимча рағбатлантириш тўлови белгиланганини билдирганди.\nВрач-лаборантларга 25 миллион сўмдан, ўрта тиббиёт ходимларига, ҳамшира-лаборантларга 15 миллион сўмдан, кичик тиббиёт ходимларига 10 миллион сўмдан, бошқа ходимларга 5 миллион сўмдан қўшимча тўлов тўланиши белгиланган.\nБеморларни даволаш чоғида коронавирус юқтириб олган тиббиёт, санитария-эпидемиология хизмати ва бошқа ходимларга 100 миллион сўмдан тўланади.\nТошкент ҳукумати Осиё тараққиёт банкидан коронавирус оқибатларини юмшатиш учун 1 млрд доллар қарз сўради\nРасмий Тошкент коронавирус тарқалишини тўхтатиш учун ҳозиргача Осиë банкидан 200 миллион доллар маблағ олган.\nЎзбекистон Бош вазири ўринбосари¸ Инвестициялар ва ташқи савдо вазири Сардор Умурзаков Осиё тараққиёт банки президенти Масапугу Асакава билан видеомулоқотда Ўзбекистон давлат бюджетини қувватлаш мақсадида 1 миллиард АҚШ доллари миқдорида қўшимча қарз сўради.\nБу ҳақда 1 апрель куни вазирлик матбуот хизмати маълум қилди.\nБанк президенти 1 апрель кунги видеомулоқотда 1 миллиард долларлик қарз сўровини кўриб чиқиш учун алоҳида гуруҳ тузилгани ва Ўзбекистонга қўшимча маблағ ажратиш жараëнини тезлатишини билдирган.\nЎзбекистон 1995 йилда Осиë тараққиëт банкига аъзо бўлган. Ҳозиргача банкнинг Тошкент ҳукуматига берган жами қарзи¸ 14 миллиард доллардан ошган.\nКоронавирус пандемиясининг аҳоли ва иқтисодиëтга салбий таъсирини камайтиришга қаратилган чора-тадбирлар белгиланган фармонида президент Мирзиëев¸ шу мақсадда хориж молия тизимларидан 1 миллиард доллар қарз олишни топширган эди.\nИИВ: "Бошқа вилоятдаги дафн маросимига боролмайсиз!"\nНаманган ИИВ машиналарни текширмоқда\nАОКА ҳузуридаги штабда Ички ишлар вазири матбуот котиби Шохруҳ Ғиёсов иштирокида брифинг уюштирилди.\nБрифингда Ғиёсовга: "Агар бошқа вилоятда яшайдиган яқин қариндошларининг, масалан ота-онасининг дафн маросимига бориш зарур бўлса, қандай йўл тутиш керак?" деган савол берилди.\nҒиёсов вилоятлараро ҳаракатланиш тақиқланганини урғулади:\n"Афсуски, қанчалик оғир бўлмасин, ўрнатилган чеклов барчага истисносиз тааллуқли бўлиб, бошқа вилоятда бўлган яқин қариндошларингизнинг дафн маросимида қатнашолмайсиз!"\nБрифингда маълум қилинишича, республика бўйлаб карантин қоидаларини бузишга оид 18 мингга яқин ҳолат қайд этилган.\nБуларнинг 17 минги ниқобсиз юрган шахслардир.\n314 ҳолатда карантинга олинган фуқаролар карантин ҳудуди - шифохона ёки уйини ташлаб кетган.\nЎзбекистон бўйлаб карантин жорий қилинган ва карантин қоидаларни бузган шахсларга 11 миллион сўмгача жарима солиниши, оғир ҳолларда жиноий жавобгарликка тортилиши мумкин.\n18 мингга яқин карантин қоидасини бузиш ҳолати аниқланди; улардан 17 минги ниқобсиз юришга оид\nЎзбекистонда ниқобсиз юриш 25 мартдан тақиқланган\nҒиёсовнинг маълум қилишича, бугунги кунга келиб карантин қоидаларига амал қилмаслик билан боғлиқ жами – 17 668 та ҳолат аниқланган, бунинг 17 мингтаси ниқобсиз юрганлардир.\nУндан ташқари 4 нафар қоидабузарга нисбатан жиноят иши қўзғатилган.\n149 та ҳолатда вақтинча тўхтатилган савдо ва кўнгилочар масканларни ишини давом эттирган.\n23 та ҳолатда эса тўй маросимлари ёки бошқа тақиқланган йиғинлар ўтказилган ва бунинг учун фуқаролар жавобгарликка тортилган.\nФарғона вилоятида 26 нафар беморнинг 17 нафари эпидемик нохуш ҳудудлардан олиб келинган ҳамюртлар орасида аниқланган.\n"Ўзбекистонда карантин энг охирги бемор аниқланиб, орадан 14 кун ўтгач ва бу ҳолатга тўлиқ ишонч ҳосил қилгандан кейин бекор қилиниши мумкин".\nАОКАда1 апрель куни ўтган брифингда Санитария-эпидемиология назорати давлат инспекцияси бошлиғи Нурмат Отабеков “Республикада бошланган карантин қачон тугатилади?” деган саволга мана шундай жавоб берди.\nБош санитар инспектор Фарғона вилоятида умумий қайд этилган 26 нафар беморнинг 17 нафари махсус чартер рейсларида коронавирус инфекцияси бўйича эпидемик нохуш ҳудудлардан олиб келинган ҳамюртлар орасида аниқланганини ҳам таъкидлади.\n“Карантин даврида ниқобни хар 3 соатда алмаштириш зарур. Ўзбекистон Республикаси Бош Давлат санитария врачининг 2020 йил 19 мартдаги 4-сонли қарорида кўрсатиб ўтилган”, деб огоҳлантирди Нурмат Отабеков.\n1 апрель ҳолатига кўра, Ўзбекистонда 2 бемор вафот этди, 173 кишида вирус аниқланди. Беморлар 7 вилоят ва пойтахтдаги шифохоналарда даволанмоқда.\nИИВ Тошкентда юзлаб машина жарима майдончасига олинганини маълум қилди\nНаманган ИИВ машиналарни текширмоқда, 1 апрель, 2020\nҒиёсовнинг маълум қилишича, йўл ҳаракати хавфсизлиги хизмати ходимлари томонидан жорий йилнинг 29-31 март кунлари Тошкент шаҳри ҳудудида ўтказилган тадбирлар давомида жами 1 912 та ҳолатда ҳайдовчи турли кўринишдаги қоидабузарлик содир этилгани аниқланган.\nУлардан 766 таси карантин қоидасини бузган ва уларга тегишли 545 та автотранспорт жарима майдончасига жойлаштирилган. Уларнинг машинаси карантин тугамагунча, қайтарилмайди.\nШундай текширувлар бутун мамлакат бўйлаб давом этаётгани айтилмоқда.\nМахсус рухсатномасиз ҳаракатланган автотранспорт воситалари учун ҳайдовчиларга 6 миллион 600 минг сўмдан 11 миллион сўмгача жарима солиниши мумкин.\nЎзбекистонда 30 мартдан бошлаб, автотранспорт воситалари қатнови кескин чекланди, хусусий машинадан хусусий мақсадда фойдаланиш тақиқланди.\nСтатистика қўмитаси: Бир йил ичида нархлар 13 фоиздан кўпроққа қимматлади\n2020 йилнинг январь-март ойлари давомида истеъмол бозоридаги нархлар ва тарифлар ўртача 2,8 фоизга кўтарилган.\nЎзбекистонда 2019 йилнинг мартига нисбатан ўтган йиллик даврда товарлар ва хизматлар нархларининг ўртача ўсиш сураъати 13,6 фоизни ташкил этди. Бу ҳақда Давлат статистика қўмитаси эълон қилган ҳисоботда маълум қилинди.\nТаъкидланишича,март ойида нархлар ва тарифлар даражасининг ой давомидаги ўсиш суръати 1,3 фоизни ташкил этди. 2020 йилнинг январь-март ойлари давомида истеъмол бозоридаги нархлар ва тарифлар ўртача 2,8 фоизга кўтарилган.\nМарт ойи давомида мева ва сабзавотлар 5 фоизга, гўшт, паррандачилик ва балиқ 1,7 фоизга, ёғ ва мойлар 1,3 фоизга, нон 1,2 фоизга ва сут маҳсулотлари 1,1 фоизга қимматлаган.\nАйни пайтда тухум 3,5 фоизга арзонлашиб, йил бошидан буён нархлар даражаси 2,8 фоизга пасайган.\nНоозиқ-овқат товарлари бўйича кузатилган асосий гуруҳлар ичида нархларнинг энг юқори ўсиши шахсий транспорт (6,9 фоиз) ва тамаки маҳсулотларига (4,1 фоиз) тўғри келмоқда. Бир ой давомида қурилиш материаллари 0,9 фоизга, кийим-кечак, мато ва иплар 0,8 фоизга, пойабзал 0,7 фоизга, уй-рўзғор буюмлари ва электр жиҳозлари 0,3 фоизга ўсган.\nАдлия вазирлиги: Стикер учун пора сўралса¸ Телеграмдаги @antikorbotга хабар қилинг!\n20 апрелга қадар Ўзбекистон шаҳарларида фақат махсус рухсатномаси бор машиналар юриши мумкин.\nБундай рухсатнома¸ расмийлар таъкидича¸ ҳеч қандай тўловларсиз¸ мутлақо берилади.\nРухсатнома олиш учун уч кун ичида 30 мингга яқин мурожаат бўлгани ортидан¸ тармоқларда жараëннинг навбатдаги коррупция схемасига асос бўлгани¸ хизмат кўрсатиш учун стикерга муҳтожлар қолиб¸ уларнинг қимматбаҳо машиналарнинг бадавлат эгаларига берилаëтганига оид шикоятлар кўпайди.\n1 апрель куни Ўзбекистон Адлия вазирлиги¸ бу жараëндаги коррупция ҳолатларига оид маълумотлар учун махсус канал мавжудлигини билдирди.\n“Агарда, махсус рухсатнома (стикер)ни расмийлаштиришда тўловлар ундирилаётгани ҳақида тегишли маълумотларга эга бўлсангиз Адлия вазирлигига телеграмдаги @antikorbot боти орқали (боғланиш учун телефон рақамини қолдирган ҳолда) хабар беришингизни сўраймиз.\nБунда, юборилган хабарлар вазирликнинг махсус таркибий бўлинмаси томонидан белгиланган тартибда кўриб чиқилади ҳамда мурожаат қилувчининг шахси қатъий сир сақланиши кафолатланади»¸ дейилади Адлия вазирлиги Телеграм каналида тарқатилган баëнотда.\nЭлектр мунтазам ўчадиган шароитда ўқувчилар теледарсларни кўра оляптими?\nянгиланди UZ/Коронавирус: юқтирганлар 205. Ортиқхўжаев бошчилигида тақсимланган хайрияни "Аsaxiy" машиналари тарқатмоқда


“Тафаккур” журнали таҳририяти — Бош муҳаррир Эркин Аъзамов. Истиқлол йилларида мамлакатимиз ижтимоий-маънавий ҳаётида юз берган улкан янгиланишларни жамоатчиликка кенг тарғиб этган туркум материаллари учун.\nНилуфар Жумаева — “Маданият ва маърифат” телеканали муҳаррири. Халқ билан мулоқот ва инсон манфаатлари йилининг мақсад-моҳияти ва ижросининг амалий жиҳатларини очиб беришга қаратилган “Очиқ студия” номли туркум кўрсатувлари учун.\nЗилолахон Расулова — “Рухсор ТВ” телеканали муҳаррири. Ўзбекистонни ривожлантиришнинг 2017 — 2021 йилларга мўлжалланган Ҳаракатлар стратегияси мақсад-моҳиятини очиб бериш ҳамда давлат ҳокимияти органлари ва халқ ўртасида очиқ мулоқотнинг самарадорлигига бағишланган “Мулоқот ва манфаат” номли туркум кўрсатувлари учун.\nСевара Ўринбоева — ЭОАВМА лойиҳа раҳбари. Ижтимоий аҳамиятга молик масалаларни танқидий ва таҳлилий ёритишга қаратилган “Халқ билан мулоқот: менинг овозим” туркум ток-шоулари учун.\nКумуш Пардаева — “Yoshlar” радиоси муҳаррир-бошловчиси. Ёшларга оид давлат сиёсати моҳияти кенг ёритилган, ўсиб келаётган ёш авлодни Ватанга муҳаббат, миллий ва умуминсоний қадриятларга ҳурмат руҳида тарбиялашга қаратилган дастурлари учун.\nҲожимурод Отақулов — “Oriyat-dono” радиоканали бош муҳаррири. Ёшларнинг жамиятдаги фаоллигини ошириш, иқтидорли йигит-қизларни қўллаб-қувватлашга қаратилган “Замонамиз ёшлари” туркумидаги материаллари учун.\nУлбоган Еримбетова — “Нукус FM” радиоси муҳаррири. Қорақалпоғистон Республикасида амалга оширилаётган улкан бунёдкорлик ишларини кенг ва таҳлилий ёритгани учун.\n“Қишлоқ ҳаёти” газетаси таҳририяти — Бош муҳаррир Чори Латипов. Мамлакатимиз аграр соҳасида юз бераётган муҳим ижтимоий-сиёсий ва ижтимоий-иқтисодий ўзгаришларни кенг ёритгани учун.\n“Ўзбекистон адабиёти ва санъати” газетаси таҳририяти — Бош муҳаррир Сирожиддин Саидов. Мамлакатимиз маданий, адабий ҳаётидаги янгиланишларга қўшган ҳиссаси учун.\n“Экономическое обозрение” журнали — Шеф-муҳаррир Елена Икаева. Мамлакатимизда амалга оширилаётган иқтисодий ислоҳотларни кенг ва чуқур ёритгани учун.\nДилфуза Қўзиева — “Фермер” журнали масъул котиби. Қишлоқ аҳли ҳаётидаги янгиланишлар таҳлилий ёритилган материаллари учун.\nУмид Ёқубов — Ўзбекистон Миллий ахборот агентлиги — ЎзА етакчи муҳаррири. Мамлакатимиз ҳаётидаги ижтимоий-иқтисодий, маданий жараёнларни интернет тармоғида кенг ёритгани учун.\nРустам Раҳимов — “Жаҳон” ахборот агентлиги мутахассиси. Мамлакатимизда амалга оширилаётган сиёсий, ижтимоий-иқтисодий янгиланишлар жараёнини хорижий аудиторияга кенг тарғиб қилгани учун.\nЭлмуроджон Эрматов — Kun.uz веб-сайти муҳаррири. Мамлакатимизда амалга оширилаётган бунёдкорлик ишлари ва рўй бераётган янгиланишлар жараёнини кенг ва таҳлилий ёритгани учун.\n“Энг яхши матбуот хизмати”\nЎзбекистон Республикаси Давлат божхона қўмитаси матбуот хизмати — Матбуот хизмати раҳбари Нурбек Мустафоев\nБаҳром Абдураҳимов — “Ватанпарвар” газетаси фотомухбири\n“ОАВда китобхонлик маданияти тарғиб этилган энг яхши материал учун” номинацияси:\nҚодиржон Қаюмов — “Шарқ зиёси” газетаси мухбири\n“Чет эллик журналистнинг Ўзбекистон ҳақидаги энг яхши материали учун”\nШеймус Керни — “Euronews” телеканалининг “Postcards” кўрсатуви муаллифи ва бошловчиси\nЮНЕСКО ваколатхонаси. “Ногиронлар ҳаёти мавзуси ёритилган энг яхши материал учун”.\nАнора Содиқова, dil.uz сайти мухбири.\nБМТ Ахборот маркази. “Ўзбекистон ва БМТ ҳамкорлиги ёритилган энг яхши материал учун”.\nДилдора Зайнуддинова, “Uzbekistan Today” газетаси мухбири.\nЕвропада Хавфсизлик ва ҳамкорлик ташкилоти. “Ёшларни экстремизм ва терроризм каби радикал таъсирлардан асраш масалалари ёритилган энг яхши материал учун”.\nГеоргий Петросян, Ўзбекистон Республикаси ИИВ “Постда” — “На посту” газеталари бирлашган таҳририяти бўлим мудири.\n“Мамлакатда давлат ҳокимияти органларининг очиқлиги ва ҳисобдорлигини ошириш ҳамда жамоатчилик назоратини ривожлантириш масалалари ёритилган энг яхши таҳлилий материал учун”.\nЛобар Исломова, Anhor.uz сайти бош муҳаррири.\nProject HOPE (USAID дастури) (АҚШ). “USAIDнинг сил касаллигига қарши кураш дастури доирасида сил касаллигининг олдини олиш ва даволаш масалалари ёритилган энг яхши материал учун”.\nИқболжон Абдужабборов, www.silning-davosi-bor.uz сайти раҳбари.\nDVV International (Германия). “Катта ёшдагилар, айниқса, аёлларга таълим бериш, қўшимча янги ҳунар инсон ҳаёти яхшиланишига қандай ёрдам берганлигининг энг яхши намуналари акс этган материал учун”.\nОльга Немировская, “Экономическое обозрение” журнали мухбири.\n“Минтақавий мулоқот” халқаро ташкилоти (Словения). “ОАВ коррупцияга қарши курашда”.\nМафтуна Мамасиддиқова, “Рухсор ТВ” телеканали мухбири.\nSoftline компанияси. “Ахборот хавфсизлиги масалалари ёритилган энг яхши материал учун”.\nБогдан Шкляревский, InfoCOM.uz сайти.\nХХРнинг Ўзбекистондаги элчихонаси. “Замонавий “Ипак йўли”нинг иқтисодий салоҳияти ҳақидаги энг яхши материал учун”.\nШарофуддин Тўлаганов, “Ўзбекистон” ТРК бўлим мудири.\n“Ўзбекистоннинг хорижий мамлакатлар билан маданий-гуманитар алоқаларини мустаҳкамлаш (жумладан, Хитой билан) борасида олиб борилаётган ишлар ҳақидаги энг яхши материал учун”.\nНаргис Қосимова, ЎзДЖТУ халқаро журналистика факультети доценти.\n“Ўзбекистон Республикаси ва Хитой Халқ Республикаси ўртасидаги дўстлик ва ҳамкорлик мавзуидаги энг яхши материал учун (икки мамлакат ўртасидаги дипломатик муносабатлар ўрнатилганининг 25 йиллиги муносабати билан)”.\nШа Дати, “Синьхуа” ахборот агентлигининг Тошкентдаги мухбири.\nАҚШнинг Ўзбекистондаги элчихонаси. “Халқ маданий меросини сақлаш масалалари ёритилган энг яхши материал учун”.\nИнна Аккерманцева, “На досуге” ҳафталиги бош муҳаррири.\n“Ўзбекистон ва АҚШ ўртасидаги дўстлик ва ҳамкорлик мавзусидаги энг яхши материал учун”.\nЮрий Черногаев, Anhor.uz сайти шарҳловчиси.\nМИЛЛИЙ ҲАМКОРЛАР НОМИНАЦИЯЛАРИ FОЛИБЛАРИ\nЎзбекистон Касаба уюшмалари Федерацияси Кенгаши. “Меҳнат муносабатлари мавзуси энг яхши ёритилган материал учун”.\nҲамидулло Матисаев, Андижон вилояти касаба уюшмалари ташкилотлари бирлашмаси аппаратининг бўлим мудири.\n“Ижтимоий шериклик мавзуси энг яхши ёритилган материал учун”.\nТошпўлат Матибоев, “Ўзбекистон темир йўллари” АЖ соғлиқни сақлаш хизмати бошлиғи, жамоатчи журналист.\nЎзбекистон Мустақил босма ОАВ ва ахборот агентликларини қўллаб-қувватлаш ва ривожлантириш Жамоат фонди. “Журналистика ривожига қўшган ҳиссаси учун”.\nАкромжон Иномов, “Жиззах овози” газетаси бош муҳаррири.\n“Соғлом она ва бола йили” Давлат дастури ижроси ёритилган энг яхши материал учун”.\nСарвар Очилов, “Фермер” журнали мухбири.\nМазкур рукндаги бошқа мақолалар: « Ҳаётий масалалар — парламент аъзолари диққат-эътиборида\tОдамлар ишончини оқлаш, ишга муносабатни ўзгартириш »


Трамп Оқ уйга 300 та гамбургер буюртма берди ва пулини ўзи тўлади\nАҚШ Президенти Дональд Трамп душанба куни кечқурун Оқ уйда Америка футболи бўйича Клемсон университети жамоаси аъзоларини қабул қилди ва меҳмонлар учун тез овқатланадиган ресторанлардан бирига буюртма қилинган гамбургер, пицца ва картошка-фрилар учун ҳақларни ўз ҳисобидан тўлади.\nПрезидентнинг озиқ-овқатларни олиб келишни ташкиллаштириши ва ҳақларни ўзи тўлашига "шатдаун" – АҚШ федерал ҳукуматини молиялаштирилиши қисман тўхтатилиши мажбур қилди. "Шатдаун" Мексика билан чегарага девор қурилиши масаласида қарама-қаршиликлар туфайли Конгресс 2019 йилги бюджетни тасдиқлай олмаётгани сабабли уч ҳафтадан ортиқ муддатдан бери давом этмоқда. Трамп девор қурилиши учун Конгрессдан маблағ талаб қилмоқда, аммо демократлар қарши чиқмоқда.\nТрампнинг матбуот хизмати берган баёнотга қараганда, "шатдаун" туфайли хизмат кўрсатувчи ходимларнинг катта қисми пул тўланмайдиган таътилга чиқарилди. Бунинг натижасида Оқ уйга таклиф қилинган футболчилар – миллий чемпионат ғолиблари – шарафига берилган банкетни ташкиллаштирувчилар топилмади.\nТрампнинг журналистларга айтишича, McDonald's, Wendy's ва Burger King тармоқларига 300та гамбургер буюртма қилинган. Трамп: "Менинг фикримча улар(спортсменлар) бу таомларни яхши кўришади" дея изоҳ берди. Трампнинг таъкидлашича, бу анъанавий америка таомларидир.\n"Шатдаун" туфайли Трамп ўз вақтининг катта қисмини Оқ уйда ўтказмоқда. Яқинда унинг Россия билан алоқалари тўғрисида пайдо бўлган хабарлар борасида журналистларнинг саволига жавоб берган президент, "Ҳеч қачон Россияга ишламагани" ҳақида баёнот берди ва терговга «катта алдов» дея баҳо берди.


Москва шаҳри шарқида жойлашган Рублевка мавзесидаги уйлардан бири “шип-шийдам” қилиб кетилди. Бу ҳақда Москва ИИБ маълумотига асосланиб, “Интерфакс” нашри хабар берди.\n“28 февраль куни Рублевкадаги уйлардан бирида истиқомат қилувчи аёл унинг уйидан жами 26 млн рубль миқдоридаги бойлик олиб кетилгани ҳақида шикоят билан ҳуқуқни муҳофаза қилиш органларига мурожаат қилди”, – дейилади хабарда.\nМаълум қилинишича, ўғрилар хонадон соҳибаси уйда бўлмаган вақтда талончилик уюштиришган. 58 ёшли уй соҳибасининг аниқлик киритишича, уйдан 18 млн рубль пул ҳамда 8 млн рубль миқдоридаги тилла тақинчоқлар ўғирлаб кетилган.\nАйни вақтда ҳодиса бўйича тергов ишлари олиб борилмоқда.\n18:58 Малайзияда нефть танкери ўғирлаб кетилди\n20:59 АҚШнинг Флорида штатида арчалар ўғирлаб кетилди\n16:29 Афғонистонда 30 нафар автобус йўловчиси ўғирлаб кетилди\n16:15 Россияда доллар ва евро курси 1,78 ва 1,91 рубль миқдорида ошди


Архивы СПОРТЧИ - tafsilar.info\n01 Oktabr 11:15 by Редакция\nАфсонавий ўзбекистонлик спортчи Оксана Чусовитина 2022 йилги Осиё ўйинларида иштирок этиш учун катта спортга қайтишини маълум қилди. «Ҳаммага айтмоқчиманки, мен 2022 йилги Осиё ўйинларига тайёргарлик кўришга қарор қилдим. Мен ўз карерамни Ўзбекистон учун медалсиз тугата олмайман», – деб ёзди гимнастикачи ўз Инстаграм саҳифасида. Эслатиб ўтамиз, Чусовитина Токио Олимпиадасидан сўнг катта спортни тарк этган эди. Саккизинчи\nИШТИРОКмедалОксана ЧусовитинаОсиё ўйинлариСПОРТЧИ\nСафия Бурхонова Токио Паралимпиадасида олтин медални қўлга киритди\n03 Sentabr 14:30 by Редакция\nЎзбекистонлик спортчи Сафия Бурхонова Токиода ўтган Паралимпиадада олтин медални қўлга киритди. Бу паралимпиячиларнинг мамлакатимизга олиб келган еттинчи «олтин». Пара енгил атлетика бўйича Ўзбекистон терма жамоаси вакили Сафия Бурхонова ўз жамоасига еттинчи олтин медални келтирди. Спортчи ядрони 14,78 метрга итариб, энг яхши натижани кўрсатди, деб хабар беради Ўзбекистон МОҚ матбуот хизмати. Эндиликда Республика Паралимпия терма жамоаси\nБош прокуратура спортчининг калтакланишига изоҳ берди\n02 Sentabr 10:45 by Редакция\nСурхондарё вилояти Денов туманида муштлашув акс этган видео ижтимоий тармоқларда фаол равишда тарқатилмоқда. Бир гуруҳ одамлар спортчини шафқатсизларча калтаклашган. Ҳужум қилувчиларда пичоқлар, кўршапалаклар ва бошқа қиррали қуроллар бўлган. Ўзбекистон Республикаси Бош прокуратураси жорий йилнинг 1 сентябрида фойдаланувчилар томонидан эълон қилинган видео материалларга изоҳ берди. Маълум қилинишича, ҳодиса 28 май куни юз берган. Хабарда айтилишича, ҳужум\nБОШ ПРОКУРАТУРАСПОРТЧИУРИШҲИБСГА ОЛИШ\nЎзбекистон Паралимпия терма жамоаси байроқдори коронавирус туфайли алмаштирилди\n24 Avgust 17:05 by Редакция\nТокиодаги ўйинларнинг очилишида Ўзбекистон байроғини кўтариши керак бўлган паралимпия спортчиси коронавирус инфекцияси туфайли карантинга қўйилди. Енгил атлетикачи Нурхон Қурбонова самолётда юқтирган спортчиларнинг ёнига ўтирди. Шунинг учун у карантинга олинган. Ўйинлар Токиода очилиши арафасида Ўзбекистон Миллий Паралимпия Қўмитаси мамлакат терма жамоасининг янги штампирини тасдиқлади. Ҳаммаси 21 август куни Японияга этиб келганидан сўнг, ўзбекистонлик спортчилар, талабларга биноан,\nМУРАББИЙпаралимпия ўйинлариСПОРТЧИстандарт ташувчиТЕРМА ЖАМОАтокё\nСпортчи Раҳимовга ким «буюртма» берган\n19 Avgust 17:00 by Редакция\nБугун спорт устаси Элбек Раҳимовнинг ўлдирилиши факти бўйича очилган жиноят ишига бағишланган матбуот анжуманида жиноят сабаблари ошкор қилинди. Матбуот анжуманида Олий суд раиси Козим Комилов, бош прокурор Ниғматилла Ёълдошев ва ички ишлар вазири Пўлат Бобожонов иштирок этди. ИИВ бошлиғининг хабар беришича, 18 август куни соат 17:05 да Қашқадарё вилояти Чироқчи туманида спорт устаси Элбек Раҳимовнинг


Россиянинг Судандаги элчиси Миргаяс Ширинский Судан пойтахти Хартумдаги уйида ўлик ҳолда топилди, деб хабар бермоқда Al Arabiya телеканали. Телеканал манбасининг таъкидлашича, Ширинский бассейнда жонсиз ҳолда топилган. Телеканалнинг полициядаги манбасининг маълум қилишича, элчининг зўравонлик аломатлари билан ўлганидан дарак берувчи ҳеч қандай маълумотлар мавжуд эмас.\nДипломатнинг вафот этгани Россия ташқи ишлар вазирлигининг ахборот ва матбуот департаментида тасдиқланди. “Афсус-надомат билан маълум қиламизки, 23 августда Хартумда Россиянинг Судандаги элчиси Миргаяс Ширинский вафот этди. Россиянинг Хартумдаги элчихонаси ходимларидан батафсил маълумотларни олгандан кейин ҳамкасбимизнинг ўлими тафсилотлари ҳақида маълумот берамиз”, деб айтилган ташқи ишлар вазирлигида.\nRT телеканалининг элчихонадаги суҳбатдошининг маълум қилишича, элчи юрак хуружидан вафот этган. Унинг айтишича, Ширинский жасади аниқлангандан кейин дарҳол шифокорлар чақиртирилган, бироқ улар элчи ҳаётини сақлаб қолиш учун ҳеч нарса қила олишмаган.\nYoum7 нашрининг маълум қилишича, элчи жасади ўликхонага жўнатилган. Кейинроқ унинг жасадини ёришга рухсат олиш кўзда тутилган.\nЭлчининг ўлими муносабати билан Судан ташқи ишлар вазирлиги Россия ҳукуматига ҳамдардлик билдирган.\nШиринский 1991-1993 йилларда собиқ иттифоқ, сўнгра Россиянинг Ямандаги элчиси бўлган. 1993-1996 йилларда Россиянинг Жиддадаги бош консули, 2006-2013 йилларда Россиянинг Руандадаги элчиси бўлиб фаолият юритган.\nШиринский жорий йил январида берган интервьюсида Россия ва Судан ўртасида келишмовчиликлар йўқлигини айтиб ўтган. Ўшанда у Судан президенти Оман Ҳасан Ал-Баширнинг Москвага ташриф буюриши мумкинлигини айтиб ўтганди.\nРоссия элчиси Судан Миргаяс Ширинский\nСудан Нил дарёси ўзанини ўзгартирмоқчи\nГулен ташкилотининг молиячиси деб тахмин қилинаётган шахс Судандан Туркияга етказилди\nСудан президенти Россия раҳбарияти билан ҳарбий база яратишни муҳокама қилди\nҲиндистонлик Миср ва Судан чегарасида эгасиз ерни топиб олди ва ўзини қирол деб эълон қилди


Ўшда паспорт режими жорий этилди\nЎшда 2010 йилги июн воқеаларининг бир йиллиги муносабати билан хавфсизлик чоралари кучайтирилмоқда.\nЎш воқеаларининг бир йиллиги арафасида шаҳарда турли миш-мишлар кўпаймоқда. Бунинг натижасида аҳоли орасида турли хавотирлар пайдо бўлмоқда.\n- Ҳозирда Ўш шаҳри ҳудудида ижтимоий ва сиёсий вазият тинч. Бўлиб ўтган июн воқеаларидан кейин хеч ким урушни, қон кўришни истамайди, ҳамма тинчликда яшагиси келади. Айни пайтда шаҳарда тарқалаётган турли миш-мишлар халқни хавотирга солиб, тинчсизлантираётгани рост. Масалан, “Шоқоллар даври” деган китобнинг чиқиши, видеонинг тарқатилиши, бундан ташқари турли жойларда бомба бор экан деган миш-мишлар халқни хавотирга солмоқда, - деди Ўш шаҳар Ички ишлар бошқармаси матбуот котиби Замир Сидиқов.\nУнга кўра, 27 май куни ҳам номаълум шахс Ўш шаҳар Ички ишлар бошқармасига телефон қилиб, Ўшдаги “Олой” меҳмонхонаси олдида портлаш содир этилиши тўғрисида огоҳлантирган. Аммо текширув натижасида бу хабар ёлғон экани аниқланган.\nРасмий маълумотларга кўра, Ўш воқеаларининг бир йиллиги яқинлашаётгани боис шаҳарда 6 комендантлик пости ташкил этилди. Бишкекда Республика Ички ишлар бошқармасининг оператив штаби ишлаяпти, жойларда ҳам куч тизими штаблари тузилган. Бундан ташқари Марказий аппаратдан жанубий ҳудудларга тахминан 300 нафар милиция ходими жўнатилган. Йўл патрул хизмати ходимлари сони 500 кишигача кўпайтирилган.\n27 май куни Ўшдаги куч тизими ходимлари оммавий тартибсизликлар бошланиб кетган тақдирда ўзларининг тайёргарлигини текшириш мақсадида Ўшда махсус ўқув машғулотларини ўтказди:\n- Бугун Ўш шаҳар ҳудудида махсус ўқув машғулотлари ўтказилди. Ўш шаҳри ҳудудида жойлашган барча куч тизимлари, испекторлик идораларининг оммавий тартибсизликлар пайтида, можаро пайтида қай даражада ишлай олиши ва қандай камчиликлар бўлиши мумкинлигини аниқлаш ўқув машғулотининг асосий мақсадидир, - деди Замир Сидиқов.\nБундан ташқари Ўшда шубҳали шахсларни аниқлаш мақсадида паспорт режими киритилди.\n- Паспорт режимида текширувлар жой-жойларда, қишлоқ бўлса қишлоқ ҳукумати вакиллари, шаҳарда эса маҳалла қўмиталари иштирокида ўтказилади. Бу бошқа ердар келган, шубҳали одамларни билиш, аниқлаш, профилактик ишларни олиб бориш мақсадида қилинаяпти, - деди, Қирғизистон Ички ишлар вазирининг жанубий ҳудудлар бўйича ўринбосари Курсан Асанов.\nУнинг маълум қилишича, ҳозирда халқ орасида “2010 йил июн воқеаларида ўз яқинларидан ажраган 200 одам Қирғизистон ташқарисига кетган ва жанговор тайёргарликдан ўтган. Улар гўёки қайтади ва жанубда 2010 йилги воқеалар такрорланади”, қабилидаги миш-мишлар тарқалишда давом этмоқда.\nАйни пайтда Ўшда хавфсизлик чораларининг кучайтирилаётганидан аҳолининг барча қатлами хавотирда деб ҳам бўлмайди.\nЎш шаҳар ўзбек миллий - маданий маркази раҳбари Рашид Хўжаев Ўш воқеалари бир йиллиги яқинлашиши билан шаҳар аҳолиси орасида турли маданий тадбирларнинг ўтказилиши ҳам кўпаяётганини айтди:\n- Бугунги кунда халқ орасида июн воқеаларининг бир йиллиги борасида гап сўз йўқ. Ҳамма ўзининг тирикчилиги билан овора. Ҳозир дўстлик фестиваллари ўтказилаяпти. Ҳамма ерда ўзимиз “маҳаллага ёт машина, бегона одамлар келиб қолса, хабар беринглар”, деб аҳолини огоҳлантираяпмиз.\nОзодлик: Ўшда одамларни ноқонуний қўлга олиш ҳолатлари ҳали ҳам кузатиляптими?\n- Бундай ишлар... бўлиб турибди, - деди Рашид Хўжаев.\nЎрни келганда айтиш жоизки, «24.kg» интернет нашрининг Ўш шаҳар Ички ишлар бошқармаси бошлиғи Марат Орозбаевга таяниб маълум қилишича, Ўш шаҳар милицияси 2010 йил июн ойидан бошлаб, оммавий тартибсизликларда гумонланган 122 одамни қўлга олган. Улардан 27 нафари қирғиз, 94 нафари ўзбек ва бир нафари уйғур миллатига мансуб шахслардир. Қўлга олинган 122 шасхнинг 116 нафари эркак, 6 нафари аёл киши.\nБугунги кунда июн воқеаси бўйича 3 мингдан ортиқ жиноий иш қўзғатилган. Бу жиноят ишларидан 1,9 фоизи яъни 167таси фош қилинган.


Туркистон Шарқ гавҳарига айланади\nКеча Марказий коммуникациялар хизмати майдонида Туркистон вилоятининг ташкил топганига 1 йил тўлиши муносабати билан “Туркийзабон мамлакатлар маънавий пойтахтининг ривожи ва янги лойиҳалар” мавзуида матбуот анжумани ўтди.\nУнда вилоят ҳокимининг ўринбосари М. Ўтарбаев, Туркистон вилоят маданият ва тилларни ривожлантириш бошқармасининг раҳбари Н. Исабек, Туркистон вилояти ҳокимининг маслаҳатчиси С. Қалқаманов қатнашди.\nТуркистонга вилоят маркази мақоми берилганига 1 йил тўлди. Бу вақт шаҳар учун ўта аҳамиятли бўлди. Кўҳна шаҳар кундан-кунга ободонлашиб, замонавий қиёфа кашф этмоқда. Вилоятнинг ижтимоий-иқтисодий соҳаси, маънавий-маданий йўналишида ижобий ўзгаришлар юз берди.\nМатбуот анжуманида нутқ сўзлаган вилоят ҳокимининг ўринбосари М. Ўтарбаев юбилей арафасида ўтказилаётган чора-тадбирларнинг мазмун-моҳиятига тўхталиб, лойиҳа доирасида 46та тадбир амалга ошишини маълум қилди.\nЧунончи, учрашувлар, рассомлар ва ҳунармандларнинг кўргазмалари ўтказилса, Туркистон вилоятининг диққатга сазовор жойлари, турли воқеаларни тасвирловчи “Буюк Даштнинг Туркистони” фотоэкспедияси уюштирилмоқда. Шаҳар аҳолисига кўтаринки кайфият улашиш мақсадида вилоят маданият ва тилларни ривожлантириш бошқармаси раҳбари Н. Исабек Нур-Султан шаҳрида “Тўлебий” номли 10 қисмли киносериалнинг тақдимоти ўтишини маълум қилди.\nТуркистон вилояти ҳокимининг матбуот хизмати, 2019-06-14, 19:05 136\n100 минг тенге кимларга берилади? 26\nТуркистон энг кўркам шаҳарга айланади 15\nАсосий мақсад – бор имкониятлардан тўлиқ фойдаланиш 18\nВилоят бюджетидан маблағ ажратилди 65\n4010 бола ёзги лагерларда 7\nАсоссиз маълумотларни тарқатманг! 39\nҲамкасбларимизга омад ёр бўлсин! 60\nБош вазирнинг Арисга навбатдаги сафари 85\nҚишлоқ хўжалиги ярмаркаси ўтди 75\nЯнги қиёфадаги қутлуғ даргоҳ 114\nЎқув қуроллари олинди 45\nДилмурод салафийликдан бош тортдими? 113\nЎ. Шўкеев: ''Ахборот шаффоф ва ўз вақтида айтилиши зарур'' 25\nҚайрат Жўлдибай – Чордара ҳокими 57\nАлипбек Ўсербаев – Ўрдабоши ҳокими 54


“Дубай Экспо 2020” кўргазмасини бир йилга суриш таклиф қилинди\n07:35 / 31.03.2020\n“Дубай Экспо 2020” (Expo 2020 Dubai) кўргазмасида иштирок этувчи давлатлар коронавирус пандемияси сабабли ташкилотчиларга халқаро кўргазма ўтказилишини бир йилга суриш илтимоси билан мурожаат қилишди.\nБу масала иштирокчи давлатлар ва кўргазма бошқарув қўмитаси вакиллари учрашувида муҳокама қилинган.\nҚўмита бу масалани кўриб чиқишга рози бўлган, бироқ кўргазманинг муддатларини кўчириш бўйича якуний қарорни овоз бериш асосида Халқаро кўргазмалар бюроси бош ассамблеяси қабул қилиши кераклигини айтган.\nБир неча кун аввал “Дубай Экспо 2020” офиси ходимларидан бирида коронавирус аниқланиб, у карантинга олинган.\nБунгача кўргазма Дубайда 2020 йил октябрда очилиб, 2021 йил апрелгача давом этиши режалаштирилаётганди. Кўргазма 11 млн кишини жалб қилиши кутилмоқда.\n1928 йилда ташкил этилган Халқаро кўргазмалар бюроси кўргазмалар тақвимини тузади, кўргазмалар танлови ва уларни ташкиллаштиришни ўтказади, кўргазмалар ташкилотчилари ўртасидаги ҳамкорликнинг энг яхши шароитларини яратиш учун ҳуқуқий меъёрлар ўрнатади.\n10:24 / 13.06.2022\n“Made in Uzbekistan”: мебель, интерьер, дизайн” кўргазмаси чекка ҳудудлардаги тадбиркорлар учун янги имкониятлар тақдим этади\n13:20 / 21.04.2022\nЎзбекистон Венеция замонавий санъат биенналесида иштирок этади


Бухорода сохта журналист ўзининг сукути учун коллеж директорларидан пора олди » Ўзбекистон янгиликлари – Zamin.uz\nБухорода ўзини маҳаллий газеталардан бирининг мухбири сифатида таништирган сохта журналист йўл қўйилган камчиликлар ҳақида сукут сақлаши учун коллеж директорларидан пора олди. Бу ҳақда «UZ24»га асосланиб «Kun.uz» хабар бермоқда.\nМаълум бўлишича, айбланувчи 2014 йил июнида Когон маиший хизмат коллежига келиб, ўзини "Медиа-плюс" газетасининг вилоят мухбирлари мувофиқлаштирувчиси сифатида таништирган.\nУнинг сўзларига кўра, у гўё шу газета мухбири билан бирга ушбу коллежга «Соғлом бола йили» давлат дастурининг бажарилиши тўғрисида мақола тайёрлаш учун бош муҳаррир кўрсатмаси билан келган.\nКоллеж кутубхонасини кўздан кечирган «журналистлар» ичига ўқувчилар томонидан суратлар чизилган китобларни топишган. Ёрдамчисини жўнатиб, жиноятчи директорга босим ўтказишни бошлаган, директор давлат дастурига риоя қилмаётганини, бу ҳақда тегишли жойларга хабар қилишини айтган.\nҚўрқиб кетган директор сохта журналист билан келишишга ҳаракат қилган ва унга 50 доллар ва 100 минг сўм кўринишида пора таклиф қилган. Сохта журналист ва текширувчи бу таклифга рози бўлган.\nУлар шу йўл билан Когон мактабгача таълим ва сервис коллежи раҳбариятидан 100 доллар ва 300 минг сўм олишга ҳаракат қилишганида, ҳуқуқни муҳофаза қилиш органлари томонидан қўлга олинган. Ушбу қилмиши учун сохта журналист 5 йилга озодликдан маҳрум этилган.\n19:47 Эксклюзив! Собиқ директор Жасурбек Иброҳимов вафоти ҳақида нима дейди?\n10:49 Боровский коллежи маъмурияти: Талабаларнинг муштлашуви коллеж ҳудудида рўй бермаган\n21:54 Тошкентда навбатдаги “сохта” милиционер қўлга олинди\n13:24 МХХ Ўзбекистонга сохта доллар олиб кирувчилар фаолиятига чек қўйди\n14:12 Коллеж битирувчиларига имтиёз берилди


Меҳнат мигрантларига ажратилган уйларни кимлар олади? - zarnews.uz\nМеҳнат мигрантларига ажратилган уйларни кимлар олади?\nУй-жой шароитларини яхшилашга эҳтиёжманд меҳнат мигрантларига кўп квартирали уйлардан хонадонлар ажратиш тартиби белгиланди.\nТартибга мувофиқ, уй-жойлар имтиёзли ипотека кредити асосида ҳар йили туман (шаҳар)лардан белгиланган тартибда ажратилади.\n1. Ариза берувчи талабгор сифатида “labor_migration” дастурий мажмуасидан рўйхатдан ўтиши керак.\nУшбу дастурдан рўйхатдан ўтиш учун ариза берувчи Ташқи меҳнат миграцияси агентлиги ёки унинг ҳудудий филиалларига мурожаат қилишлари лозим бўлади.\nАриза берувчи ким?\nБу – уй-жой шароитларини яхшилашга эҳтиёжманд меҳнат мигранти ёки унинг номидан оила аъзоси (отаси, онаси, фарзанди, ака-укаси, опа-синглиси) хисобланади.\nШаффофликни таъминлаш мақсадида дастурда рўйхатдан ўтган фуқаролар www.labormigration.uz расмий веб-сайтда доимий эълон қилиб борилади.\n2. Ариза берувчи ёзма тавсияни олиш учун талабгорларни танлаш бўйича комиссия раисига доимий яшаш жойи бўйича ҳужжатларни ва сўровнома-аризани тақдим этади;\nКомиссия ҳужжатларни 15 иш куни ичида кўриб чиқади. Комиссия аризани кўриб чиқишда уй-жой шароитини яхшилашга эҳтиёжманд меҳнат мигрантларини қатор ижтимоий мезонлар асосида (талабгор номида уй-жой йўқлиги, ижарада туриши, бошқа оила билан бир уйда яшаши, кўп болалилик ва б.) аниқлайди.\nАризани кўриб чиқиш ва уй-жой шароитини ўрганиш натижасида комиссия ёзма тавсия бериш ёки ёзма тавсия беришни рад этиш тўғрисида қарор қабул қилади.\n3. Ёзма тавсия берилган талабгорлар дастлабки шартномаларни тузиш учун инжиниринг компанияси филиалига мурожаат қилади.\nЭслатиб ўтамиз, Ўзбекистон Республикаси Президентининг 2019 йил 20 августдаги ПФ-5785-сон Фармонида уй-жой шароитларини яхшилашга эҳтиёжманд меҳнат мигрантларига 2020 йилда уй-жойлар қурилиши бўйича давлат дастурларининг ижроси доирасида кўп квартирали уйлардан 3 462 та хонадон ажратилиши белгиланган.\nТеглар: арзон уйлар меҳнат мигрантлари\nЙил охиригача 4200 нафар ўзбекистонлик Россиядаги қурилишларга ишга жойлаштирилади


Ўзбекистонликларга криптовалюталарни биржаларда сотиб олишга рухсат берилди » Sangzor.uz - Жиззах янгиликлар портали\nSangzor.uz - биз сизга яқинмиз! » Иқтисодиёт » Ўзбекистонликларга криптовалюталарни биржаларда сотиб олишга рухсат берилди\nЎзбекистон резидентлари криптоактивлар ва токенлар билан барча турдаги операцияларни миллий валютада (сўмда) амалга ошириш ҳуқуқига эга бўлди. Бироқ, норезидентларга криптоактивларни фақат хорижий валютага сотиш мумкин. Шунингдек мулкий таъминотга эга токенлар эмиссиясига ҳам рухсат берилди.\nБундан ташқари, ўзгартиришлар токеннинг таърифларини ва у билан бир қатор операцияларни, жумладан, эмиссияни чиқариш, жойлаштириш ва рўйхатга олишни назарда тутади. Токенларни инвестиция ва молиялаштиришни жалб қилиш учун тегишли рўйхатдан ўтган тадбиркорлик субъектлари чиқариши мумкинлиги аниқланди.\nЎзбекистон ва Марказий Осиёдаги биринчи криптовалюта биржаси UzNEX 2020 йил январь ойида ишга туширилган. Бироқ ўша кунгача ўзбекистонликларга фақат чет элликларга криптовалюта сотишга рухсат берилган эди — Лойиҳа бошқаруви миллий агентлиги аҳолининг молиявий саводхонлиги пастлигига ишора қилган, деб ёзмоқда Spot.\nБу йил агентликнинг позицияси ўзгарди. Ўзбекистон резидентларига криптоактивларни сотиб олишга рухсат берувчи қонун лойиҳаси муҳокамага чиқарилди. Бундан ташқари, Лойиҳа бошқаруви миллий агентлиги компанияларга токенларни чиқаришга рухсат беришни таклиф қилган.\nЎзбекистонда 21 ёшга тўлмаганларга алкогол ва тамаки маҳсулотларини сотиш тақиқланади


"Фитна" муаллифи Британияга киритилмади\nИсломни таҳқирловчи фикрлари ва “Фитна” фильмини суратга олгани учун Ҳолландияда жиноий жавобгарликка тортилган ашаддий миллатчи депутат Герт Вилдерс Британияга киритилмади.\nАксилисломий қарашлари билан танилган сиёсатчининг айтишича, “Фитна” фильмини намойиш қилиш учун Британияга бормоқчи бўлганида, Буюк Британия расмийлари хавфсизлик сабабларига кўра, уни мамлакатга киритишдан бош тортди.\nБунга муносабат билдирган Вилдерс Британия ҳукуматини қўрқоқлик ва сўз эркинлигини бўғаётганликда айблади.\nЛондон бевосита Вилдерс хусусида изоҳ бермади, лекин Британия ҳукумати экстремизмнинг ҳар қандай кўринишга қарши эканини баён қилди.\nВилдерс адоват қўзғаганлик ва мусулмонларни камситганлик айби билан Ҳолландия расмийлари томонидан тергов қилинмоқда.


Зеро, жалб қилинаётган инвестицияларнинг катта қисми йирик ишлаб чиқариш объектлари қуриш, мавжудлари фаолиятини кенгайтиришга йўналтирилаяптики, бу ички бозорни сифатли маҳсулотлар билан тўлдириш, экспорт ҳажмини ошириш имконини бермоқда.\nБу борадаги саъй-ҳаракатлар жорий йилги Инвестиция дастури доирасида изчил давом эттирилиши, хусусан, Жиззах вилоятидаги цемент заводининг портланд цемент ишлаб чиқариш қувватини 1 миллион тоннагача етказиш белгилаб олингани қувонарлидир.\nДарҳақиқат, бундан икки йил олдин қад ростлаган Олмалиқ тоғ-металлургия комбинатига қарашли Жиззах цемент заводи нафақат мамлакатимиз, балки минтақадаги йирик ишлаб чиқариш субъектларидан бири ҳисобланади. Айни пайтда бу ерда тайёрланаётган маҳсулотга талаб тобора ортиб бораётир.\n— Корхонамизнинг лойиҳа қуввати йилига 350 минг тонна оқ, 760 минг тонна портланд цемент тайёрлашга мўлжалланган, — дейди корхонанинг режалаштириш ва иқтисод бўлими бошлиғи Сирожиддин Қоржовов. — Ўтган йили 510,3 минг тонна маҳсулот ишлаб чиқаришни мўлжаллаган бўлсак-да, мавжуд имкониятлардан самарали фойдаланганимиз боис буюртмачиларга кутилганидан 110,3 минг тонна кўп қурилиш ашёси етказиб бердик. Муҳими, унинг бир қисмини экспорт қилишга ҳам муваффақ бўлдик.\nЯна бир эътиборга молик жиҳати, завод учун зарур бўлган асосий хом ашё — оҳактош корхонанинг шундоққина ёнида жойлашган Балиқлитоғдан олинаётгани маҳсулот таннархини турдош корхоналардагига нисбатан арзон бўлишини таъминламоқда. Айни пайтда 700 дан ортиқ ишчилар меҳнат қилаётган жамоада атроф-муҳит муҳофазаси ҳам доимий назоратга олинган. Яъни завод замонавий фильтрлар билан жиҳозланган бўлиб, атмосферага чиқарилаётган зарарли моддалар тўлиқ ушлаб қолинади.\nШу билан бирга, бу ердаги айланма печларнинг узунлиги одатдагилардан қисқалиги боис газ сарфи тежалиб, самарадорлик ошмоқда. Ишлаб чиқариш жараёни эса ўта замонавий, барча жараён компьютерлар орқали бошқарилади.\nҲозирги кунда Жиззах цемент заводида портланд цемент ишлаб чиқаришни бир миллион тоннага етказишга қаратилган лойиҳа ижросига киришилган. Бунинг учун “Элемент қурилиш” шуъба корхонаси жамоаси европалик ҳамкорлар билан биргаликда бунёдкорлик жараёнини олиб бормоқда.\n— Лойиҳа иккинчи навбатининг қиймати 35 миллион 800 минг АҚШ долларига тенг, — дейди завод дирекцияси директори Ойбек Зуфтаров. — Уни белгиланган муддатларда амалга ошириш учун барча имконият сафарбар қилинган. Айни пайтда қурилиш ишларида қарийб 400 киши қатнашмоқда. Уларнинг саъй-ҳаракати билан ҳозирги пайтгача кўзда тутилган тадбирларнинг 70 фоизи бажарилди. Аниқроғи, иккита кўндаланг тегирмон, цементни ҳаво ёрдамида ҳайдовчи тармоқлар ҳамда хом ашё етказиб берувчи линиялар бунёд этилаётир. Буларнинг барчаси иш унумдорлигини оширишга хизмат қилиши, шубҳасиз. Негаки, илгари портланд цемент ишлаб чиқариш учун оқ цемент тайёрлаш жараёнини тўхтатиб туришга тўғри келар эди. Лойиҳа тўлиқ амалга оширилгач, бунга ҳожат қолмайди. Ҳар икки линиядан баравар фойдаланиш имконияти яратилади. Бундан ташқари, ҳар бири беш минг тонна сиғимга эга тўртта омборхона ҳам қурилаяптики, бу иншоот маҳсулотни сифатли сақлашда қўл келади.\nМухтасар айтганда, мазкур лойиҳа туфайли Жиззах цемент заводи қуввати ошиши билан бирга, яна 90 кишининг бандлиги таъминланади. Юртимиз экспорт салоҳияти ортиб, иқтисодиётимиз бундан-да равнақ топади.\nМазкур рукндаги бошқа мақолалар: « Маҳаллийлаштириш дастури самаралари\tОна заминимиз неъматлари жаҳон бозорида ҳам харидоргир »


“Ҳуқуқий ахборот” телеграми – t.me/huquqiyaxborot каналига аъзо бўлинг! - Уч илдиз\n“Ҳуқуқий ахборот” телеграми – t.me/huquqiyaxborot каналига аъзо бўлинг!\nҲуқуқини билган дармонда, билмаган армонда…\nБугун шундоқ замонда яшаяпмиз. Ўзбекистон ҳуқуқий демократик давлат, деган улуғвор сўзлар ўз моҳиятини росмана намоён этмоқда.\nҲуқуқий тарғибот ва маърифат бўйича давлат органлари ишларини мувофиқлаштириш бўйича Идоралараро кенгаши мажлисининг 2018 йил 21 февралдаги 1-сон баёни билан тасдиқланган иш режасига кўра Адлия вазирлигининг Телеграм мессенжеридаги “Ҳуқуқий ахборот” (t.me/huquqiyaxborot) каналига таълим муассасаларининг педагог кадрлари ва талабаларининг уланишларини таъминлаш чораларини кўриш вазифаси белгиланган.\nРасмий ҳужжат, режалар ўз йўлига. Сиз чиндан ҳам t.me/huquqiyaxborot телеграм каналига уланиб кўринг. Ҳуқиқий ахборотлар, ҳуқуқ оламидаги ғоят муҳим ва ҳаётбахш ғоялар, пурмаъно фикрлардан бош кўтара олмай қоласиз. Бошингизни кўтарганда эса, энг ҳуқиқий маданияти юксак ИНСОНга айланиб қолганингизни кўриб, чинакам бахтни ҳис этасиз, дейди Дониш домла ўзи ҳам ҳайрат ичра.\nҲуқуқи ҳамиша ҳимояланишини, ўзи энг ҳуқуқий маданиятли бўлишини истаган азиз дўстлар! Ушбу сатрларни ўқиганингиз ҳамоно t.me/huquqiyaxborot телеграм каналига уланаверинг. У ёғини кейин кўриб, хурсанд бўласиз.\nNext story Исследования служат прозрачности реформ\nPrevious story ЎзМУ Туркиянинг 4 та олий таълим муассасаси билан Меморандум имзолади


Қaшшоқлик – зулм! « Ўзбекистон Халқ Ҳаракати\n31 August 2013 - 14:52\nЎзингизга маълумки, бизнинг таҳририятимизга Ўзбекистоннинг турли бурчакларидан турли мавзудаги матублар тез-тез келиб туради. Уларнинг барчасида турфа хил дардлар, ўзбекнинг муаммолари акс этган. Ана шундай мактублардан бирини эътиборингизга ҳавола этдик. Ўқинг, мулоҳаза қилинг ва фикрларингизни бизнинг сайтга юборинг.\nҚaшшоқлик деб, инсон ҳуқуқларидан маҳрум бўлган ва меҳнат фаолиятисиз, зарурий тиббий ёрдамсиз, озиқ-овқат ва хизмат кўрсатиш билан етарли таъминланмаган аҳоли қатламининг ижтимоий аҳволига айтилади.\nҚашшоқлик бир шахсни ёки оилани, ўз қариндош уруғлари билан ҳам ўзаро борди келди қилиш имкониятини камайтиради.\nИнсон қашшоқликка кўп ҳолларда ўзи сабабчи бўлади. Халқ, жамият идеалогияси ва ҳукмдорларнинг айби билан ҳам қашшоқлашади.Қашшоқлик, одамнинг фикрлаш доирасини торайтиради ва фақат моддий эҳтиёжни ўйлашга мажбур қилади. Ўзбекистон ишлаб чиқариш корхоналарида, маъмурий ва молиявий интимзомларнинг ниҳоятда пастлиги натижасида ишчи ўринлари доимий равишда қисқартирилаяпти.Баъзи керакли кадрлар ҳам кўчада қолиб кетяпти ва қашшоқлар сафини тўлдиряпти.\nҚашшоқликнинг асосий сабабларидан бири, мамлакатда катта миқдорда ишчи ўринларнинг етишмаслигидандир. Ишчи ўринларни барпо қилиш ҳукумат зиммасидаги вазифа ҳисобланади. Ҳукумат, мамлакатдаги меҳнат резервларини ва моддий ресурсларини ҳисоблаб, халқнинг истеъмол молларига бўлган талабидан келиб чиқиб ишчи ўринларини барпо қилиши шарт. Бу муаммо ечимида мамлакатнинг интеллектуал салоҳияти муҳим роль ўйнайди. Дунё технология бозори билан қилинадиган ҳамкорлик замонавий технологик тизимларнинг кўплаб ва жадал ишга тушишини таъминлайди.\nХалқимизнинг тинкасини қуритаётган яна бир муаммо, бу истеъмол молларининг, коммунал ва транспорт тўлов тарифларининг ниҳоятда баландлигидир. Жорий ҳукумат шу йўл билан давлат ғазнасида ҳосил бўладиган тўловлар балансини тўлдириш мақсадида халқнинг чўнтагидан, унинг реал маблағини тортиб оляпти. Натижа- қашшоқлик.\nИнфляция, яъни пулнинг қадрсизланиши иқтисодимизда бошқариб бўлмайдиган молиявий жараёнга айланган. Йил давомида мамлакатда ишлаб чиқарилган маҳсулотларнинг маълум бир вақти белгиланган. Вақт мобайнида маҳсулот тугалланмайди. Тугалланмаган маҳсулотни тугатиш учун керакли миқдорда янги қоғоз пул ишлаб чиқарилади. Пул қадрсизланади. Маҳсулот қимматлашади. Бу эса халққа навбатдаги қашшоқликни олиб келади.\nБизнинг мамлакатимизда содир бўлаётган ҳисобсиз пул инфляцияси, мамлакат банк тизимидаги молиявий интизомга риоя қилмаслик ва ўғирлик оқибатидир. Мамлакатда ишлаб чиқариш корхоналарининг етарли эмаслиги туфайли улар келтирган инфляция миқдори пул қадрсизланишига фаол таъсир кўрсатади.\nКаримов режими давомида уй-жой қурилиши ҳажми ҳеч қачон халқ эҳтиёжи талабини қаноатлантирмаган. Оммабоп, арзон уйлар қурилмаяпти. Қурилаётган уйлар жуда қиммат нархда бозорга қўйилган. Шаҳарларда қурилаётган турар жойларнинг нархи(150-300) минг доллар билан баҳоланади. Қишлоқ жойда қурилган турар жойларнинг ўртача баҳоси (75-100)минг доллар атрофида. Юқори малакали ишчи ўзига 150 минг долларлик турар жой сотиб олиши учун,ойига 150 доллардан ишлаганда, тахминан минг ойдан кўпроқ, яъни 85-100 йил ишлаши керак экан. Юқори малакали ишчининг иш ҳақи (150-200) доллардир. Энди савол: бу иморатлар нима учун ва ким учун қурилган?\nБир неча мисоллар билан Каримов режимининг моҳиятини тушуниб олгандай бўлдик. Яъни, диктатор режимининг бошқарув усули зулм билан халқнинг жиловини ушлашдан иборатдир. Шунинг учун мамлакат бошқарув тизимида ўзбошимча молиявий ва иқтисодий амалларнинг ўта кўплиги натижасида халқ азоб чекяпти.\nКаримовнинг, мамлакатни уқувсиз бошқараётганлиги туфайли, сиёсатда ва иқтисодда катта чалкашликларга йўл қўйиляпти. Ўз навбатида ҳукумат аъзоларининг қонунга риоя қилмаслиги ва саводсизлиги туфайли бўлаётган нохақликлардан ҳам халқ зулм чекяпти.\nКаримов мамлакат ички бозорига кўп миқдорда хориж валютасини киритаётган мардикорларни “дангасалар” деб масхара қилди. Ваҳоланки, президент тенгсизлик ва хорлик зулмини нима эканини ўз қалбларида синовдан ўтказаётган мардикорларнинг тарафида туриб, уларнинг ҳимояси билан шуғулланиши лозим эди.\nҲокимият томонидан очиқчасига йўл қўйилган, ер олди сотди қонунлари халқ бошига тушган энг оғир зулмлардан биридир. Пули йўқ одам уй жой у ёқда турсин, иморат қуриш учун ер ҳам, лой ҳам ололмайди.Чунки, лой ҳам пул туради.\nРежим туфайли халқ камбағаллашган. Ҳукумат қонун қоидалари шахснинг ташаббусини қўллаб қувватлашга эмас, халқни ҳамиша ночор ҳолда ушлаб туриш учун мўлжалланган. Ўзбекистонда ҳатто, бир бурда нон учунгина ишлаётганлар ҳам бор.\nЎзбек тиниб тинчимайдиган халқ. У ночор аҳволга тушиб қолса, вазиятни тўғрилаш учун қаттиқ ҳаракат қилади. Бугунги кунда миллатдошларимиз учун, пулсизликдан чиқишнинг энг яхши усули, мардикорга кетиш бўлиб қолди.\nХалқимизнинг мардикорга кетишини камайтиришнинг бирдан бир йўли, бу микрокредитлар бериш амалларини соддалаштиришдир. Микрокредит, тирикчилик масалаларини маданиятли ва унумли ечади.\nБанкдан оддий молбоқар кредит ололмайди. Чунки кредит банклардан олинади. Оддий чўпоннинг бундай амаллар учун пули йўқ. Пулдор одам пули эвазига, банкдан катта кредит олиши мумкин. Чунки у улгуржи савдодан бир зумда фойдаланиб, олган кредитини ўрнига қўйиши мумкин. Бу эпизодда, фақат банк эгаси ва катта савдогар фойда кўряпти.\nМамлакатимиздаги зулм тафсилотларини ёзиб адо қилиш мумкин эмас. Халқимиз золимлар ким эканини аллақачон тушунган. Зулмга қарши кураш, бу Каримов режимига қарши курашмоқ демакдир. Бу режим қуласа ва ўрнига адолатпарвар инсон келсагина бугунги зулм барҳам топади.\nАдолатпарвар инсонлар деб кимларга айтамиз? Бугунги ҳукумат ишларига аралашмай,уни очиқчасига танқид қилиб, жамиятнинг холис бошқара оладиган ва оиласини ҳалол даромад билан боқаётган, мавжуд режим билан астойдил курашни ҳеч қачон тўхтатмаган, эътиқодли ва мард инсонга айтилади.\nШундай инсонлардан бири мамлакатимизга президент бўлиши керак. Ўзбекистонимизда шундай воқеа рўй берса, унда мамлакатимиз адолатли жамият қуриш йўлига ўтган бўлади.\nҲақ Субҳaнаҳу ва Таолo холис ниятларимизни рўёбга чиқарсин. Амин.


Пхеньян ва Сеул қуролсизланиш ва ижтимоий муаммоларни ҳал қилишга келишилди. АҚШ президенти Доналд Трамп буни тарихий учрашув деб атади. 28.04.2018, Sputnik Ўзбекистон\nКуни кеча, 27 апрел куни КХДР етакчиси Ким Чен Ин ва Жанубий Корея президенти Мун Чжэ Ин Пханмунжомдаги чегара пунктида учрашиб, декларацияни имзолашди.\nПхеньян ва Сеул қуролсизланиш ва ижтимоий муаммоларни ҳал қилишга келди.\n© REUTERS / Korea Summit Press PoolКХДР етакчиси Ким Чен Ин ва Жанубий Корея президенти Мун Чжэ Ин\nКХДР етакчиси Ким Чен Ин ва Жанубий Корея президенти Мун Чжэ Ин\n© AFP / Greg BakerСеулда Шимолий ва Жанубий Корея етакчиларининг учрашуви намойиш қилинди.\nСеулда Шимолий ва Жанубий Корея етакчиларининг учрашуви намойиш қилинди.\n© AFP / Korea Summit Press PoolКХДР етакчиси Ким Чен Ин ва Жанубий Корея президенти Мун Чжэ Ин қизил йўлакдан ўтишмоқда.\nКХДР етакчиси Ким Чен Ин ва Жанубий Корея президенти Мун Чжэ Ин қизил йўлакдан ўтишмоқда.\n© AP Photo / Korea Summit Press PoolИкки раҳбарнинг демилитаризация чизиғидаги учрашуви.\nИкки раҳбарнинг демилитаризация чизиғидаги учрашуви.\n© REUTERS / Jorge SilvaЖанубий Корея президенти Мун Чжэ Ин кортежи.\nЖанубий Корея президенти Мун Чжэ Ин кортежи.\n© REUTERS / Kim Hong-ji Корея империяси байроғини кўрсатаётган киши.\nКорея империяси байроғини кўрсатаётган киши.\n© AFP / Korea Summit Press PoolКим Чен Ин ва Мун Чжэ Ин Тинчлик Уйидаги учрашувда.\nКим Чен Ин ва Мун Чжэ Ин Тинчлик Уйидаги учрашувда.\n© AFP / Korea Summit Press Pool Ким Чен Ин ва Мун Чжэ Ин Тинчлик Уйидаги учрашувда.\n© AFP / Ed JonesМактаб ўқувчилари икки давлат раҳбарларининг учрашувини томоша қилишмоқда.\nМактаб ўқувчилари икки давлат раҳбарларининг учрашувини томоша қилишмоқда.\n© AFP / Ed JonesНамойишчилар Imjingak Peace боғида Шимолий Корея байроғини ёқишмоқда.\nНамойишчилар Imjingak Peace боғида Шимолий Корея байроғини ёқишмоқда.\n© AP Photo / Korea Summit Press Pool Хавфсизлик хизмати КХДР етарчиси Ким Чен Ин автомашинасини кузатиб қўймоқда.\nХавфсизлик хизмати КХДР етарчиси Ким Чен Ин автомашинасини кузатиб қўймоқда.\n© REUTERS / Korea Summit Press PoolШимолий Корея етакчиси Ким Чен Ин меҳмонлар китобида ёзув қолдирди.\nШимолий Корея етакчиси Ким Чен Ин меҳмонлар китобида ёзув қолдирди.\n© Korea Summit Press Pool/Pool via ReutersЖанубий Корея президенти Мун Чжэ Ин.\nЖанубий Корея президенти Мун Чжэ Ин.\n© AFP / Korea Summit Press PoolИкки раҳбарнинг демилитаризация чизиғидаги учрашуви.\n© AFP / Ed JonesШимолий Кореяга қарши бўлган намойишчилар.\nШимолий Кореяга қарши бўлган намойишчилар.\n© AFP / Korea Summit Press Pool Шимолий Корея етакчиси Ким Чен Ин.\nШимолий Корея етакчиси Ким Чен Ин.\n© AFP / Korea Summit Press PoolКим Чен Ин ва Мун Чжэ Ин рафиқалари билан кечки базмда.\nКим Чен Ин ва Мун Чжэ Ин рафиқалари билан кечки базмда.


Қозоғистон ўзбеклари Андижон воқеасига бефарқ эмас\nДунёнинг кўплаб мамлакатларида Андижон воқеаларининг бир йиллиги муносабати билан турли тадбирлар ўтказилаётган бир пайтда Қозоғистонда шу кунларда бундай ҳолат кузатилмади.\nМаҳаллий оммавий ахборот воситалари ҳам бу ҳақда ҳозирча деярли маълумот бергани йўқ. Аммо “Сайрам сабоси” газетасининг 18-сонида Андижон воқеаларининг бир йиллиги муносабати билан туркум мақолалар эълон қилинди.\nГазета мухбири Муҳайё Бегматованинг айтишича, бу воқеани эътиборсиз қолдириш мумкин эмас.\n“Андижон воқеасига ўхшаш воқеалардан сўнг қанча вақт ўтса ҳам улар унутилмайди. Қанчадан-қанча қонлар тўкилган, ноҳақ гўдаклар, бугуноҳ норасидаларнинг ўлиб кетишига сабаб бўлган бу фожеа нафақат андижонликларнинг, балки бошқаларнинг ҳам ёдидан чиқмайди”, - деди М.Бегматова.\n“Сайрам сабоси” газетасида эълон қилинган “Андижондан кейинги бир йил” сарлавҳали мақолада қуйидаги сатрларни ўқиш мумкин: “Ўзбекистон ҳукуматининг Андижон воқеалари бўйича “ёпиқлик қозон”га етакчи демократик мамлакатлар вакилларини яқинлаштирмаслиги охир-оқибатда унинг неоколониализм домига тушишига олиб келди, дейиш мумкин. Россиянинг васийлиги Ўзбекистоннинг совет давридаги каби бор\nтабиий бойлигини “катта ака”га топширишига сабаб бўлиши мумкин. Пахта\nмонокультураси, колониал сиёсат ҳақида ошкоралик йиллари ва ундан кейин ҳам катта-катта чиқишлар қилган арбобларнинг бугунги сокинлиги эса Ўзбекистоннинг нақадар демократик мамлакатлигига яна бир далилдай туюлади”.\nҚозоғистонлик айрим фуқаролар ҳам “Озодлик” мухбири билан суҳбатда Андижон воқеаларига ўз муносабатини билдирди.\nСайрамлик мухолифатчи Абдумалик Сармоновнинг таъкидлашича, Ўзбекистондаги бугунги вазият натижасида Андижон воқеаларига ўхшаш ҳодисалар яна такрорланиши мумкин.\n“Андижон воқеаларига сабаб бўлган омилларнинг биринчиси -Ўзбекистондаги жуда ҳам оғир иқтисодий аҳвол бўладиган бўлса, иккинчиси, мамлакатдаги жудаям катта ижтимоий адолатсизлик. Андижон воқеалари ва ундан кейинги давр давомидаги ўзгаришлар Ўзбекистоннинг ҳаттоки мустақилликгача бўлган аҳволдан ҳам баттарроқ гирдобга тушиб қолганини кўрсатмоқда. Жумладан, бугунги кунда Ўзбекистон табиий бойликларининг яна қайтадан Россия ихтиёрига ўтиш жараёни амалга ошмоқда. Бундан ташқари, Ўзбекистоннинг диктатураларни қўллаш\nсиёсати амалда намоён бўлмоқда. Мамлакатда юзага келган мазкур бўҳрон\nМарказий Осиёдаги бошқа давлатларга ҳам салбий таъсир қилаётир. Андижондаги ғалаён ҳали дарёдан томчи. Мабодо Ўзбекистоннинг ривожланиши шу қолипда, шу йўналишда кетаверадиган бўлса, ҳали бундан ҳам катта жанжаллар, тўполонлар чиқиши мумкин”, - деди мухолифатчи.\nҚорабулоқлик адабиётшунос Раҳимтой Бегалиевнинг сўзларига кўра, айни пайтда Ўзбекистон сиёсатини эплай олмаётган “президент Ислом Каримов мамлакат раҳбарлигини топшириши” керак.\n“Андижон фожеаларида дарёдай қон оққанини, бегуноҳ одамларнинг қурбон бўлганини эшитдик. Кейинчалик Қирғизистон орқали юзлаб одамлар ўз юртидан қочиб кетди. Мана ҳолатларнинг олдини олиш давлат раҳбарларининг вазифаси. Улар экстремист экани ёки бошқа баҳоналар кўрсатилиши мумкин. Лекин ички сиёсатни маҳкам ушлай олмаган раҳбар ўз вазифасини топшириши керак. Ислом Каримовга ўхшаганлар келади-кетади”, - дейди Р.Бегалиев.\n“Адолатли Қозоғистон учун” ҳаракати лидери Жармахон Туяқбой ҳам Андижон воқеаларига ўз муносабатини билдирди.\n“Андижон воқеаларида террорчиларми ёки тинч аҳоли вакиллари ҳаракат қилганини билмайман. Айтайлик, у ерда эстремистлар бўлган бўлиши мумкин. Шунга қарамай, ўз халқини бундай қонли йўл орқали қириб ташлаш оғир гуноҳ ва жиноят”, - деди Ж.Туяқбой.\nСайрам тумани ўзбек маданияти маркази раиси ўринбосари Анвар Муҳаммаджоновнинг таъкидлашича, қозоғистонлик ўзбеклар Андижон фожеаларини эшитиб, жуда ҳаяжонга тушган. Ўзбекистон раҳбарининг “хатоси билан йўл қўйилган бу хунрезлик, оддий халқнинг шундай аҳволга солиниши, Андижоннинг ўнлаб, юзлаб фарзандлари ўққа тутилиши” уларга қаттиқ таъсир қилган.\n“Ана шу фожеа туфайли қурбон бўлганларнинг яқинларига, миллатдошларимизга ҳамдардлигимизни билдирамиз. Аллоҳ олдида ҳам, бандаси олдида ҳам айбдорлар халқнинг қонига жавоб бериши ва жавобгарликка тортилиши керак”, - деди А.Муҳаммаджонов.


ЖБ коронавирус таъсирини юмшатиш учун Ўзбекистонга 200 млн доллар ажратади – Газета.uz\nФото: Жаҳон банкининг Ўзбекистондаги ваколатхонаси\nЖаҳон банки Ўзбекистонга коронавирус пандемияси оқибатларини юмшатиш учун қўшимча 200 млн доллар ажратади. Маблағлар соғлиқни сақлаш ва ижтимоий ҳимоя тизимини мустаҳкамлашга, шунингдек, иқтисодий тармоқларни қўллаб-қувватлашга йўналтирилади.\n1 май 2020, 12:46 Коронавирус Иқтисодиёт\n30 апрель куни Жаҳон банки директорлар кенгаши Ривожланиш сиёсатини қўшимча молиялаштириш ҳаракати (SDPF) доирасида Ўзбекистонга 200 миллион доллар ажратишни маъқуллади. Бу ҳақда «Газета.uz»га Жаҳон банкининг Тошкентдаги ваколатхонаси маълум қилди.\nУнга кўра, бу маблағлар соғлиқни сақлаш, ижтимоий фаровонлик ва мамлакат иқтисодиётига COVID-19 коронавирус пандемиясининг таъсирини камайтиришга ва иқтисодий тармоқларни қўллаб-қувватлашга йўналтирилади.\nУшбу молиялаштириш солиқ тушумларининг сезиларли даражада камайиши ва ҳукуматнинг инқирозга қарши дастури доирасида давлат харажатларининг кутилмаган даражада кўпайиши шароитида давлат бюджетига қўшимча маблағлар билан таъминлайди.\n«Жаҳон банки томонидан тақдим этилаётган қўшимча молиявий ресурслар Ўзбекистон ҳукуматининг пандемия тарқалишининг олдини олиш ҳамда унинг аҳоли ва миллий иқтисодиётга таъсирини пасайтиришга йўналтирилган инқирозга қарши дастурини амалга оширишга кўмаклашади», — дея таъкидлайди Жаҳон банкининг Ўзбекистондаги ваколатхонаси раҳбари Ҳидеки Мори.\nАжратилган ёрдам, 2019 йил июнь ойида Жаҳон банкининг директорлар кенгаши томонидан тасдиқланган 500 миллион доллар миқдоридаги Ўзбекистондаги иқтисодий ислоҳотларни қўллаб-қувватлаш билан боғлиқ. Ривожланиш сиёсатини қўшимча молиялаштириш ҳаракати (SDPF) доирасида қўшимча молиялаштиришнинг сабаби «пандемия олдидан ҳукумат томонидан кўрсатилган ушбу ислоҳотларни амалга оширишда сезиларли ютуқлар, шунингдек, коронавирус туфайли келиб чиққан иқтисодий инқироз натижасида давлат бюджетининг кутилмаган тақчиллигидир», дейилади ваколатхонанинг хабарида.\nЮқорида айтиб ўтилган 200 млн доллар Жаҳон банки томонидан 24 апрелда тасдиқланган 95 млн долларлик молиявий пакетига қўшимча ҳисобланади. Эслатиб ўтамиз, ушбу маблағлар Ўзбекистоннинг «COVID-19 коронавируси инфекциясига шошилинч жавоб» лойиҳасида белгиланган ҳукумат томонидан миллий соғлиқни сақлаш тизимларини ва ижтимоий ҳимоя қилишни яхшилашга қаратилган чора-тадбирларни амалга ошириши учун ажратилган.


Қаддафийнинг ўғли Триполида озод кезмоқда\nСайул Ислом Қаддафий тарафдорлари билан, Триполи, 2011 йил 23 август\nИсёнчилар ҳибсга олинганини даъво қилган Қаддафийнинг ўғли Сайфул Ислом Триполида отаси тарафдорлари билан учрашув ўтказмоқда.\nМухолифат жангчиларини “каламушлар” деб атаган Сайфул Ислом Қаддафий режими тарафдорларини исёнчиларга қарши курашга чорлади.\n- Келишиб олганимиздек, бугун биз қуролланамиз ва каламушларга қарши курашамиз. Иншааллоҳ!, дея баёнот берди Сайфул Ислом.\nДушанба куни исёнчилар пойтахт Триполининг 95 фоиз ҳудудини ўз назоратига олганини иддао қилган эди.\nЛивия раҳбарининг 39 ёшли ўғли 23 авгуси куни Триполидаги хорижликлар тўхтайдиган меҳмонхонада журналистлар олдига чиқди ва отаси Муаммар Қаддафийнинг пойтахтда, хавфсиз жойда эканини айтиб, шаҳар исёнчилар назоратига ўтганини рад қилди.\nСайфул Ислам ўзининг қўлга олингани ҳақидаги уйдирманинг НАТО ва Ғарб ҳукуматлари томонидан тарқатилганини таъкидлади.\n- Биринчидан, мен ушбу барча миш-мишларни инкор қиламан. НАТО ва Ғарб замонавий технологияга эга. Улар алоқа тармоқларини бўғган ва уларга тўсиқ қўйган. Менимча, улар Libyana тармоғи орқали Ливия халқига баёнотлар йўллаган. Улар давлат телевидениеси эшиттиришларини тўхтатиб қўйди. Ғарб Ливияда тартибсизлик ва қўрқув тарқалиши учун ахборот ва электрон уруш олиб бормоқда, - деди Сайфул Ислом.\nҚаддафийнинг яна бир ўғли Муҳаммаднинг ҳам озод экани¸ ҳибсдан қочишга муваффақ бўлгани айтилмоқда.\nДушанба куни Халқаро жиноят суди матбуот котиби Ливияда феврал ойида тартибсизликлар бошланганидан бери инсониятга қарши жиноятлар содир этганликда айбланган Сайфул Исломни Гаага судига экстрадиция қилиш чоралари кўрилаётганини билдирган эди.\nАйни пайтда Муаммар Қаддафийнинг қаерга ғойиб бўлгани номаълум бўлиб қолмоқда.\nЛивиялик исёнчиларнинг Вашингтондаги элчиси Али Сулаймон Аужали СНН телеканалига Қаддафий қочиб кетган бўлишини эҳтимолган соқит қилмади. У Қаддафий кучлари Триполини узоқ муддат ўз қўлида сақлаб туролмаслигини айтди.\n- Қаддафий қандай йўл тутишини олдиндан айтиш қийин бўлган шахс. Ҳозир у ҳар қандай иш қилиши мумкин. Шу пайтгача у нима сабабдан ливияликларни ўлдирди? У жангларда ғалабага эришмоқчими? Йўқ. Бу қасос. У шунчаки одамларни ўлдирмоқчи. У Ливия халқига сабоқ бермоқчи. У ўз халқига қарши ҳар қандай ишни амалга ошириши мумкин. Аммо мен, у ортиқ бундай иш қилиш имкониятига эга эмас¸ деб ўйлайман, - деди ливиялик исёнчиларнинг Вашингтондаги элчиси.\nСешанба куни режим тарафдорлари билан учрашган Сайфул Ислом бир кун олдин президент саройига уюштирилган ҳужум пайтда исёнчиларнинг катта талафот кўрганини таъкидлади.\nНАТО расмийси бир-бирига зид маълумотлар олинаётганига қарамай, Триполи исёнчилар назоратида экани билдирди.\n- Триполи шаҳрининг аксар ҳудуди Қаддафийга қарши кучлар назоратида, десак адолатли бўлади. Аммо биз муҳим ўтиш босқичида эканимизни ёддан чиқармаслигимиз лозим. Ливиядан жуда кўп, асосан, бир-бирига зид маълумотлар олинмоқда. Икки томон ғалабага эришганини иддао қилмоқда, - деди НАТО матбуот котиби полковник Роланд Лавои.\nЛавои Қаддафийнинг қаерда экани НАТОга маълум эмаслигини эътироф этди.\nСешанба куни ливиялик исёнчилар мамлакат раҳбари Муаммар Қаддафийнинг саройига ҳужум бошланганини маълум қилди.\nУлар Баб ал-Азизия саройидан ташқари пойтахтнинг барча ҳудудининг ўз назоратига ўтганини иддао қилмоқда.